
ПРЕЗ ПОГЛЕДА НА ИСЛЯМА 


Осман Нури ТОПВАШ 



МЮСЮЛМАНСКО ИЗПОВЕДАНИЕ 
Глабно мюфтийство 



в Свещения Коран се повелява: 


„И нима не размишляват над 
Корана или сърцата им са под ключ?“ 

(Сура Мухаммед, 47:24) 


„И дадохме в този Коран всякак¬ 
ви примери на хората, за да се поу¬ 
чат.“ (Сура ез-Зумер, 39:27) 


„И вече разяснихме за хора¬ 
та всякакви примери в този Коран. 
Но най-много от всичко друго човек 
оспорва.“ (Сура ел-Кехф, 18:54) 


В хадиса се известява; 

„Разумният полага усилия за 
отвъдния живот чрез овладяване и рав¬ 
носметка на душата си (нефс); докато 
глупецът се подчинява на преходните 
страсти на душата (нефс) и въпреки 
това се надява на (добрина от) Аллах. “ 
(Тирмизи, Къямет, 25/2459) 







Според преданието Абдуллах бин 
Месуд (р.а.) е казал: 


,, Който търси познание, нека раз¬ 
мишлява над значението на Свещения 
Коран, нека се съсредоточи върху него¬ 
вото тълкуване и правилно четене! 
Защото в него е събрано познанието на 
отминалите и идните поколения. " (Хей- 
семи, VII, 165; Бейхаки, Шуаб, II, 331) 


Ша‘би (рахметуллахи алейх) казва: 


,,Ако следвате аналогиите' на 
разум, който не е отдаден на откро¬ 
вението (вахий), ще приемете забра¬ 
неното за позволено, и позволеното за 
забранено. “ (Дарими, Мукадциме 22/198) 


Ибн-и Сирин (рахметуллахи алейх) 


казва: 


,, Първият, използвал аналогията 
(на разум отричащ откровението / 


Аналогия тук се използва в смисъл на 
метод за познание, когнитивният процес по 
пренасяне на информация за един конкретен 
субект по отношение на друг. 







вахий/) е Иблис. Именно този разум 
(останал извън откровението /вахий/) 
е достигнал до аналогии и сравнения, 
подбудили хората да почитат слънце¬ 
то и луната. “ (Дарими, Мукаддиме 22/196) 


Мевляна Джеляледдин Руми 

(рахметуллахи алейх) казва: 

„Човече! Съживи се с размисъла 
(тефеккюр)... Ако твоят размисъл е 
роза (ако е в смисъла и съдържанието 
на Корана и Сунната на Пророка), ти 
ще си в розова градина. Ако размисълът 
ти е трън (подчинен на страстите на 
душата), ти си „ дърво за огъня “! “ 

„Докато тази душа е в това тяло, 
03 служа на Свещения Коран; и съм 
пръст от пътя на Пророка Мухаммед 
(салляллаху алейхи ве селлем)... Ако някой 
преразкаже от думите ми слово проти¬ 
воречиво на това, ще съм обезпокоен и 
от този човек и от изреченото ...” 








Предговор 


Безкрайна възхвала на Всевишният Аллах, 
Който ни сътвори от нищото, удостои ни с 
честта да бъдем най-превъзходните създания, а 
именно хора! Дари ни с вяра. Свещения Коран и 
безброй изключителни блага, които сме безсилни 
да изброим! 

Нека бъде безкраен поздрав (Саляту селям) 
над всички пророци и последният от тях Хазрети 
Мухаммед Мустафа (с.а.в.), превърнали се в сред¬ 
ство, за спасението на човечеството от тъмни¬ 
ните на невежеството и неверието, и удосто¬ 
яването му с вечно благоденствие. Поздрав над 
неговите близки и Сподвижници. 


Всевишният Аллах е създал човека в най-пре- 
възходен образ като едно от доказателствата за 
Своето величие и могъщество и го е удостоил с 
възвишени блага като разум, духовност, възприя¬ 
тие и съвест, за да може чрез тях човека да осъз¬ 
нае, че същността на земния свят е място за изпи¬ 
тание и да постигне вечното щастие. Тези блага са 

„необходими“, но „недостатъчни“ за достигне до 
истинското познание, затова Всевишният Аллах 
е изпратил на човечеството пророците и книги¬ 
те, придавайки съвършена завършеност на Своята 
благодат. За да не бъде лишен никой от тази бла¬ 
годат, като проявление на безкрайността на Своята 
милост, огце с първият човек Всевишният Аллах е 
поставил началото на пророците. 

Освен това. Всевишният Аллах е известявал 
повелите и забраните, засягагци социалния живот 
в съответствие с напредъка и развитието на чове¬ 
чеството през вековете и въпреки това принципите 
на вярата (иман) не са претърпели промяна. 

Тази благодат е получила завършеност с низ- 
пославането на Свещения Коран, изпълнен еъе 
съдържание, което да отговори на всяка нужда, 
която би могла да се появи до края на съществува¬ 
нето на човешкия род. Това благо е едно от чудни¬ 
те проявления на милостта на Всевишния Аллах 
към хората, което ще продължи да съществува до 
Деня на възкрееението. 

В отличие от останалите творения. Всевиш¬ 
ния Аллах е създал хората и джиновете с цел да 
бъдат подложени на Аллаховото изпитание и да 
се прояви кои от тях ще вършат добрини и кои - 
злини. Поради това Аллах им е отредил качества, 
определящи склонността им и към добро и към 

зло. Така е създал и всички останали творения - с 
качества, които да улеснят постигането на целта: 
хората и джиновете да бъдат удостоени с божест¬ 
вената истина и да служат на Аллах (ибадет). 

Следователно, причината за съществуването 
на Вселената може да се опише по следния начин: 
достигане до съвършена вяра (според степента на 
възприятие на хората и джиновете) в съществува¬ 
нето, единството и величието на Създателя и Него¬ 
вото прославяне чрез служене (ибадет). 

Изпращането на Аллаховата помощ доказва, 
че за осъществяването на тази цел е необходимо 
качествата присъщи на хората и джиновете да 
бъдат усъвършенствани и подкрепени с известията 
на пророците. 

Както окото се нуждае от светлина, за да 
вижда; така и разума и сърцето се нуждаят от 
сиянието на Свещения Коран и примера на него¬ 
вото практическо приложение в живота - Сунна- 
та на Пророка, за да се задълбочат в размисъл 
(тефеккюр) и да достигнат до Аллаховите истини. 
Защото човешкият разум е създаден така, че може 
да достигне до истината и добродетелта, единстве¬ 
но следвайки светлината на Свещения Коран и 
Сунната на Пророка. Ако Свещения Коран и Сун- 
ната на Пророка не бяха открили хоризонта на раз- 

МИСЪЛ за човека, неговият разум нямаше да може 
да разкрие и изрази много от истините в света. 

Историята свидетелства, че нито създателите 
нито последователите на философските течения 
свеждащи съдържанието на щастието само до зем¬ 
ните преживявания, са успели в действителност 
да постигнат това щастие. Защото и философът 
е човешко същество и не може да знае истината 
за всички създания по-добре от техния Създател. 
За разлика от тях, Пророците и тези, които вървят 
по следите им (приближените раби на Аллах) са 
удостоени с Аллаховото потвърждение. Те пред¬ 
ставят на човечеството „рецепти“ за постигане на 
щастието, както в земния, така и в отвъдния свят и 
след смъртта си продължават да живеят в сърцата 
на хората. 



В нито една епоха човечеството не е било 
лишено от Аллаховото известие и пророческото 
благовъзпитание. Според преданията човешкият 
род е продължил своето съществуване чрез напът¬ 
ствията на приблизително 124 хиляди пророка и 
накрая е бил удостоен с последната религия, низ- 
послана от Аллах - ислям, която по най-адекват- 
ния начин отговаря на нуждите в променящите се 
условия. Всевишният Аллах е надграждал исляма 
последователно в продължение на 23 годишния 
пророчески живот на Пратеника на Аллах (с.а.в.) 

и така е изпълнил Своята благодат към хората, 
одобрявайки го за тяхна религия. 

Вярата в Аллах (ислям) отразява най-съвър- 
шеното виждане и разбиране за света. За да се 
приеме, че една система има цялостно, завършено 
виждане за света, тя трябва да съдържа отговор на 
всеки въпрос, който може да възникне в съзнание¬ 
то; тези отговори трябва да са логически свързани, 
в синхрон и да не си противоречат. 

Тези характеристики в пълнота се съдържат 
само във виждането на исляма за света. 

Ислямът е въвел виждане за света и система 
от норми на поведение, обхващащи всички сфери 
на живота. Той е систематизирал отношенията, 
които възникват между хората, между човека и 
вселената и най-важните, а именно отношенията 
със Създателя, подчинявайки ги на най-съвърше- 
ните принципи, регулирайки и най-малките детай¬ 
ли, без да остави празнота в нито една сфера. Тези 
качества го превръщат в своеобразна „инструкция 
за приложение“. 

За разлика от това създадените от човека 
„виждания“ и системи са изпълнение с противоре¬ 
чия и слабости, лесно оборими и доказали своята 


ненадежност. 

Когато разума на мислителя не успява да 
открие отговор на въпросите, които търси в едно 
поле, естествено се насочва в търсене към други. 
Ала когато човек подхожда с предубеждение спря¬ 
мо исляма, се лишава от възможността да види 
къде се намира това, което търси и да се насочи 
към него. 

Причината виждането на исляма за живота 

да бъде пренебрегвано е липсата на адекватна 
информация за истинска му същност. Поради това 
много от хората следват виждания, които са едно¬ 
временно оскъдни и изостанали, незадоволителни 
за техните търсения. Ако опишем това положение 
нагледно, то е като възхищението на хора, които 
никога не са виждали сиянието на слънцето, пред 
мъждукащата светлина на свещта. 

Множеството въпроси на студенти и изсле¬ 
дователи, изучаващи исляма относно виждането 
на религията за разума и философията, които 
постъпват при нас ни мотивираха да обобщим 
отговорите в този скромен труд, при изготвя¬ 
нето, на който се възползвахме от творбите на 
различни учени, сред които Имам Газали, Имам 
Раббани и др. 

Нека Всевишният Аллах не лишава сърца¬ 
та ни от благодатта на великата Книга! Нека не 
се отделяме от сияйната диря на пророците и 

техните духовни наследници - учените и прони- 
дателните хора! Нека разберем вярата в Аллах 
подобаващо и живеем според нея и така да се 
превърнем в раби, спечелили задоволството на 
Аллах! 

Амин!..* 


Осман Нури ТОПВАШ 
Декември 2013 
Истанбул 


1. Изказвам благодарност на М. Акиф Гюнай за усилията, 
които положи в изготвянето на тази книга, и моля 
Всевишния Аллах да превърне неговите усилия в 
нестихваща милостиня (садака-и джарие). 

- 

„Какво е мястото на философията в исляма? 
До къде може да достигне „разума“, който според 
философията е най-важното средство за достигане 
до познанието? Способна ли е „везната“ на разума 
да претегли всички истини? Как да продължим 
напред, когато разумът достигне предела си и 
остане безсилен?“ Тези въпроси вълнуват чове¬ 
чеството от миналото до наши дни. 


Преди всичко трябва да отбележим, че фило¬ 
софията се опира само на разума. А ислямът се 
уповава на разума (в неговите естествени грани¬ 
ци), на Свещения Коран и на Сунната на Пророка. 


Между системата на размисъл, осланяща се 
на истините известени от Създателя на Вселената, 
притежаващ безкрайно познание от една стра¬ 
на и философията, опираща се на ограничения 
човешки разум, в следствие от което съдържаща 

слабости и вътрешни противоречия от друга има 
известно сходството от гледна точка на предмет и 
цел. Разликата обаче е ясно изразена и се състои 
в метода, ередствата, силата на размисъл и пред¬ 
ставата. 


Популярният израз „Ислямска философия“ 
обобщава възгледите и убежденията на мислите¬ 
лите, работили в сферата на размисъла (тефеккюр) 
в исляма или отдали се на философията в своя 
размисъл (тефеккюр). Изразът „Ислямска фило¬ 
софия“ се използва и в смисъл на абстрактните 
истини в религията. Това в никакъв случай не бива 
да се разбира в смисъл, че в исляма може да има 
философски възгледи или школи. 



В известна степен ислямът също е основан на 
рационализма. Ислямът отдава голямо значение 
на разума, например той е едно от двете условия 
за носене на отговорност пред Аллах. Първото 
условие е достигане на определена възраст (зря¬ 
лост), второто е наличие на разум, тоест развити 
умствени способности, които да позволят на човек 
да различава позволеното от забраненото; греха 
от добродетелта, наказанието от наградата; пра¬ 
вилното от погрешното. Затова според исляма, 
невръстните деца и хората лишени или загубили 
разсъдъка си (невменяемите) не носят отговорност 
за своите деяния. 

Значението, което ислямът отдава на разума 
се проявява и в насърчаването на вярващите към 
размисъл над същността на живота и Вселената и 
мъдростите съдържащи се в Аллаховите известия. 
Това е постижимо единствено чрез обективността 
на здравия разум, предпазен от влиянието на пре¬ 
дубедеността. 

Наред с това обаче ислямът приема, че спо¬ 
собностите на разума за осъзнаване на познанието 
не са неограничени, защото Всевишният Аллах не 
е отредил безгранични способности на нито едно 
създание. 

Възможностите, които с Аллаховата милост 
са дарени на създания са в определени граници 
и разумът предоставя на своя притежател огра¬ 
ничена възможност за достигане до познанието. 
От друга страна, истината и познанието, които се 
съдържат в живота и Вселената са безгранични 
и не са ограничени с разума и възприятията на 
хората. Това означава, че разумът е „нужен“, но 
„безсилен“, за да осъзнае цялото познание. 

Това е причината вярата (иман) да се осъ¬ 
ществява е устно засвидетелстване и потвърж¬ 
дение чрез сърцето, (а не чрез разума). Дори 
само от този принцип в исляма можем да достиг¬ 
нем до извода, че желаната цел не може да бъде 
постигната само чрез разума. Когато той стигне до 

предела си и остане безсилен започва дейността 
на сърцето, тоест целта достигаме чрез упование 
и смирение. 

Колкото и да е високо нивото на развитие на 
човешкия разум, истината и познанието, които 
могат да се постигнат с него са „минимални“ 
пред необятното познание на нашия Създател. 

В айета се повелява: 

Обгръща нашият Господ със знание 
всяко нещо...“ (Сура ел-Араф, 7:89) 

Човешкото знание е в неведение дори относно 
това, което ще го сполети в утрешния ден!.. 

От тази гледна точка разумът ще е изпълнил 
целта на своето съществуване, когато бъде използ¬ 
ван в посоката, очертана от божествените известия 
на Създателя, Който го е сътворил. 










Капка от океана... 


Никой не може да познава мислите и чувства¬ 
та на едно същество по-добре от Твореца, Който го 
е създал. По същия начин е невъзможно човекът, 
който също е сътворен, да достигне до съвършено¬ 
то познание за всички божествени истини, които 
се крият в творенията и събитията. Защото позна¬ 
нието на Създателя и познанието на създанието не 
могат да бъдат равни. Човешкото познание е само 
капка от безграничната водна шир на океана. 


Човешкото възприятие не може да осъзнае 
подобаващо Всевишния Аллах, Създателя на Все¬ 
лената. Зашото пътя на човешкото знание преми¬ 
нава през петте сетива, разума и сърцето. Способ¬ 
ността на всеки един от тези органи за възприятие 
е ограничена. Осъзнаването на Аллах, Който е 
„Вечния“ (ел-Баки) с ограничените преходни сред¬ 
ства е непостижимо. Възприятие чрез ограниче¬ 
ни средства може да бъде осъшествено само в 

ограничена степен. Тоест можем да вземем еамо 
толкова вода от океана, колкото е вместимостта на 
нашата делва. 

Тази истина е описана в следният хадис: 

„(По време на пътуването, в което Хьзър 
/а.с./ показал на Му са /а.с./ странни и мъдри случ¬ 
ки), едно врабче дошло и кацнало на кораба, на 
който се качили. Врабчето взело от морето вода 
в клюна си. Хъзър /а.с./показал това на Муса /а.с./ 
и казал: 

«-Пред познанието на Всевишният Аллах, 
твоето, моето и знанието на всички творения е 
колкото водата в клюна на тази птичка.»” (Буха- 
ри, Тефсир, 18/2-4) 







Аллаховите тайни, пред които 
разумът остава безсилен 


Много от Аллаховите истини не могат да 
бъдат осъзнати в пълнота от човешкия разум, зато¬ 
ва ислямът повелява „вярата в неведомото“. 


Едно от най-силните доказателства за това 
са твърденията и споровете относно „същността 
на духа (рух)“. Известно е, че от векове филосо¬ 
фите полагат неимоверни усилия, за да разберат 
същността на духа. Тези опити и досега остават 
неуспешни. Засега изследователите се задоволяват 
с това да приемат съществуването му, изхождайки 
от проявленията му върху поведението на човека. 


Векове наред духът е бил предмет на философ¬ 
ски спорове, по-късно се обособява отделна наука 
изследваща същността на духа - „психологията“. 
Тя предварително приема („априори“) съществу¬ 
ването на духа и се насочва към изследването на 

явленията произтичащи от него, както и взаимо- 
връзката между тях и физическите създания. 

Това показва, че дори философите са при¬ 
нудени да приемат, че способността на разума 
е ограничена. Днес усилията на психолозите са 
насочени основно към изследване на причините 
и резултатите на явленията, свързани с душата 
(психиката). Векове назад в Свещения Коран е 
известено, че същността на духа ще остане неиз¬ 
вестна и че човекът разполага с много малка част 
това от знание. 

„И те питат за духа. Кажи: “Духът е от 
делото на моя Господ и ви е дадено само малко 
от знанието.” (Сура ел-Исра, 17:85) 

Тоест Свещеният Коран предшества човешко¬ 
то познание, за науката остава само да го следва 
и потвърждава неговата истинност. Тази сфера на 
изследвания е типичен пример затова, че резулта¬ 
тът от научните проучвания е недостатъчен. Това 
показва, че в крайна сметка няма друг път, освен 
приемане на истините, известени от Свещения 
Коран. 

Това в още по-голяма степен важи по отно¬ 
шение на достигане до истината за същността на 
Всевишния Аллах. Това е познание извън предели¬ 
те на човешкия разум. Пратеника на Аллах (с.а.в.) 


е известил следното: 

„Размишлявайте върху създаденото от Все¬ 
вишния Аллах и Неговите блага, но не размишля¬ 
вайте над Същността Му! Защото вие не може¬ 
те да я осъзнаете (подобаващо). ” (Виж Дейлеми, II, 
56; Хейсеми, I, 81; Бейхаки, Шуаб, I, 136) 

Ибн Араби (п. 1240 г.) е казал: 

„До каквато и мисъл (идея) да достигнеш 
относно Същността на Всевишния Аллах, знай, че 
Той е отвъд нея.“ 

В заключение при осъзнаването на Същност¬ 
та на Всевишния Аллах, подобно на осъзнаването 
на духа, следва да се тръгне от проявленията на 
Неговите качества и Той да се приеме като неопро¬ 
вержим по начало („априори“). 

Ислямът споделя разбирането за това, че спо¬ 
ровете по теми, представляващи част от Аллахо- 
вите тайни и надхвърлящи пределите на човешкия 
разум следва да се избягват, вместо това вярва¬ 
щият следва да прояви смирение пред Аллахови- 
те повели. Думата „ислям“ произлиза от корена 
„се-ли-ме“ и означава смирение пред Аллах. Защо¬ 
то вярата (иман) изисква приемането на някои 
истини, които са отвъд разума и не могат да бъдат 
премерени с неговата „везна“. 

Както е известено в Сура „ел-Кехф“ (18:66-82 
айети), когато Муса (а.с.) отишъл при Хъзър (а.с.). 

за да усвои знание за неведомото (илм-и ледюн), 
станал свидетел на такива тайнствени проявления 
отвъд човешкия разум, че изпаднал в изумление. 
Хъзър (а.с.) бил натоварен от Всевишният Аллах 
да извърши тези дела, а Муса (а.с.) както е извест¬ 
но е бил един от големите пророци, известявали 
законите на Аллах. Но от гледна точка на разума 
на външен вид действията на Хъзър противореча¬ 
ли на законите на Аллах. Муса (а.с.) бил изправен 
пред потресаваща загадка и не намирайки разумно 
обяснение на случващото се - възразил. 

Още в самото начало на тяхната среща Хъзър 
(а.с.) съобщил на Муса (а.с.), че той не ще може да 
изтърпи онова, за което няма знание. Със своите 
думи той посочил, че тези които остават в преде¬ 
лите на човешкия разум, не могат да бъдат пос¬ 
ветени в мъдростта. Средството за напредване по 
този път са „крилете“ на смирението. 

Когато по-късно Хъзър (а.с.) разяснил мъд¬ 
ростта в преживените случки, Муса (а.с.) осъзнал, 
че съществува реалност, за осъзнаването, на която 
разумът не е достатъчен. 

По повод на тази случка Бухари предава след¬ 
ния хадис: 

„Аллах да се смили над сина на Имран - Муса! 
Ако бе изтърпял, Хъзър щеше да го научи на още 
мъдрости. “ (Бухари, Енбия, 27; Ахмед бин Ханбел, V, 118) 

Според исляма съществува знание, което при¬ 
надлежи само на Всевишният Аллах и Той го 
известява комуто пожелае. Неведомото не може да 
бъде премерено с „везната“ на разума, то следва да 
се приеме с вяра и смирение. 

Търсенето на истината е необходимост на 
здравия разум и е осъществимо чрез смирение 
пред Аллаховите известия. Това е разликата в 
разбирането за разума в исляма и рационализма 
като философска школа. Рационализмът приема, 
че разумът е безграничен в търсенето на истината. 
А ислямът е обективна система, оценяваща разума 
в неговите естествени и реални граници. 






Прецизната везна... 


Както способностите на окото да вижда и на 
ухото да чува са ограничени, така и способността 
на разума да осъзнава и разбира е в определени 
граници. Съществуват безброй невидими за окото 
създания, намиращи се отвъд възприятието на зре¬ 
нието. Много звуци остават недоловими за човеш¬ 
кото ухо, защото се намират на честоти извън 
обсега на слуха ни. Подобно на това съществуват 
много неща, които остават неразбрани, защото са 
извън възприятието на разума. Разумът е безсилен 
да осъзнае тази реалност подобаващо. 

Приеман за основател на философия на исто¬ 
рията, големият учен и социолог Ибн Халдун 
казва следното: 



„Разумът е надеждна везна, ала с нея не 
можете да премерите истините за Всевишния 
Аллах, отвъдния свят (ахирет) и пророчество¬ 
то. Това са напразни усилия, които наподобяват 

желанието на човек да премери планините със 
златарска везна с мисълта „ че е прецизна! “ Няма 
съмнение, че везната е надежден измерителен 
уред, ала и нейният капацитет си има своите 
граници. По същия начин и разумът има своя 
предел на «познание, откриване и възприятие», 
отвъд който не може да направи и крачка. 

Тоест разумът има пределна граница, отвъд 
която е безумие или заблуждение. Колкото и 
съвършен да е един електрически уред произведен 
за употреба при напрежение от 220 волта, ако се 
опитате да го включите към мрежа с волтаж от 
2500 волта, той мигновено ще експлодира. 






2. Ибн Халдун, Мукаддиме, стр. 473. 

Като израз на мъдростта на Аллаховото изпи¬ 
тание този преходен живот веднъж става „сцена“ 
на проявления на мъка, друг път - на милост 
и благодат. Истинското умение е да използваме 
волята си в съответствие с Аллаховото доволство, 
превръщайки проявленията на мъка и благодат в 
полза. Пратеника на Аллах (с.а.в.) е обяснил това 
по следния начин: 


,,Положението на вярващия наистина заслу¬ 
жава възхищение. Защото всяко негово състоя¬ 
ние е средство за постигане на добро. Тако¬ 
ва качество е присъщо единствено за вярващия: 
Когато се радва е благодарен; това е добро за 
него. Когато го сполети беда, търпи; и това за 
него е добро. “ (Муслим, Зюхд, 64) 


© Следователно състоянието на „доволство“ 
(ръза), което трябва да проявим пред предопре- 

делението на нашия Създател е първото условие 
за постигане на спокойствие и благополучие в 
човешкия живот. 

Второто е независимо от тежестта на житей¬ 
ските условия, които ни обграждат, да се стараем 
да поправим недостатъците. 

Това означава, че в живота и събитията 
съществуват обстоятелства, които се формират в 
рамките на човешката воля и усилия. Полагането 
на усилия, старанието е израз на това, че човек 
„притежава воля“. Приемане на противното, 
тоест че негативните неща в живота не могат да се 
променят и поправят, би довело човек до отчаяние 
и безнадеждност. Резултатът от подобен песими¬ 
зъм е липса на развитие и застой. Тоест думи¬ 
те: „Какво да направя, такава ми била съдбата!“ 
пораждат слабост и загуба на воля. 

Когато се замислим за възвишените качества 
отредени на човека, ясно се разбира, че този под¬ 
ход и нагласа са лишени от смисъл. Така например 
„фатализмът“ не е нищо друго освен изкривено 
разбиране за съдбата. 

Според исляма, част от съдбата не е абсо¬ 
лютна и в този смисъл подлежи на промяна. Тя се 
формира според проявленията на човешката воля. 
Това означава, че някои обстоятелства биват сътво¬ 
рени в резултат от желанието на раба. Значението 

на израза споменат в основите на вярата (Аменту) 
„доброто и злото е от Аллах“, не означава че всич¬ 
ко е отредено по абсолютен начин от Аллах и не 
може да бъде променено. Правилното тълкуване 
е, че волята на Всевишният Аллах присъства във 
всичко, което се случва. Нищо не може да се осъ¬ 
ществи без Неговото знание и воля. 


Когато едно събитие ее елучва първо по воля¬ 
та на Всевишния Аллах, и вследствие или в допъл¬ 
нение на действието на раба, то това е „абсолютна 
съдба“. Казано с други думи това са нещата, които 
не зависят от човека като раждане, смърт, раса, 
продължителност на живота и т.н. Тези особе¬ 
ности не се променят. Те не са повод за награда 
или наказание в отвъдния свят (ахирет), а само 
основа за определяне степента на отговорност на 
раба в отвъдния свят. 



Заедно с това Всевишният Аллах е оставил 
на хората известна свобода на действие, като ги 
е дарил с частично свободна воля. Свободният 
избор на раба се осъществява с позволението на 
Аллах и се нарича „съдба, подлежаща на промя¬ 
на“. Съществуването на това поле на отговорност 
е причина Пратеника на Аллах (с.а.в.) да завещае 
на човечеството да полага усилия, да се старае да 
поправя негативните неща в живота. 

Да илюстрираме със следния пример: 

Ако един баща заведе своето дете в магазин за 
играчки и е бащина нежност му обясни и покаже 
кои са полезни и кои вредни, след което остави 
избора на играчка на детето: 

„-Можеш да вземеш, която играчка пожела¬ 
еш.“ 

В случай че детето избере вредна играчка, 
бащата може да не я заплати и да остави избора на 
детето без резултат. Или в изпълнение на обеща¬ 
нието си да каже: 

„-Вземи играчката и се срещни с вредата, за 
която те предупредих!“ 

Земният свят прилича на „магазина за играч¬ 
ки“ от примера. А ние сме като детето. Чрез про¬ 
роците и книгите Всевишният Аллах ни изпраща 
Своята помощ като (Аллах да опази от уподобява¬ 
но) предупреждението на загрижения баща. 

Тъй като абсолютната воля принадлежи на 
Всевишния Аллах, чрез Своето пречисто качество 
„ ел-Халик “ (Твореца; Сътворителя) Той сътворява 
действието на раба. В нашият пример това е като 
заплащането на стойността на играчката в изпъл¬ 
нение на желанието на детето; или както понякога 
се случва, въпреки желанието и усилията си не 
можем да осъществим исканото. 

Както разяснихме по-рано, тези обстоятелства 
са вследствие от това, че хората са сътворени, за да 
бъдат изпитани. 

Това което човек следва да направи е да пове¬ 
ри волята си на волята на Всевишния Аллах; да се 
старае желанията и намеренията му да са в съот¬ 
ветствие с Аллаховото доволство. Защото както се 
споменава в айета: 

Но може да мразите нещо, а то да е 
добро за вае, и може да обичате нещо, а то да 
е зло за вас. Аллах знае, вие не знаете.“ (Сура 
ел-Бакара, 2:216) 


Едно от проявленията на милостта и благода¬ 
тта на Всевишният Аллах към човека са сънищата. 
Те са своеобразен пътеводител на съзнанието към 
метафизичната същност на живота. На сън се 
случват неща, които са невъзможни в реалния свят. 
Това ни дава възможност да осъзнаем по-лесно 
достоверността на известията в исляма за положе¬ 
нието в отвъдния свят (ахирет). 


Пророците са изпратени на хората като напът- 
етвие. Те се позовават на Аллаховото откровение 
(вахий) и се потвърждават взаимно. 



За разлика от тях много от философските 
школи не само, че не се потвърждават взаимно, 

но и се опровергават и взаимно отричат. Думите 
на Паскал, който след като осъзнава безсилието 
на разума, се насочва към мистичното търсене 
описват безсилието на философските търсения по 
следния начин: 

„ Философията поставя хипотетични, отно¬ 
сителни (субективни) възгледи. Например това, 
което от тази страна на Пиренеите наричат 
правилно, от другата страна се счита за грешка. 
От тази страна на реката формираща граница¬ 
та - онзи, който погубва човешки живот е злодей, 
а от другата страна - герой. “ 







За какво служи разума, след като 
кораба напусне пристанището? 


Разбира се не може да се твърди, че всичко, 
което е плод на философския разум е погрешно. 
Защото и философите достигат до някои истини 
относно Вселената и живота в степента на своите 
разсъждения и наблюдения. 

Така например Декарт, приеман за основопо¬ 
ложник на съвременната философия и математика, 
изхождайки от „доказателството за съществуване“ 
достига до съждението, че откровението трябва да 
бъде прието за основен източник на истината. В 
своето произведение „Метафизически размишле¬ 
ния“ (известно също като „Размишления за първа¬ 
та философия“) Декарт пише: 



,, Създателят е Съвършен и Пречист. Той е 
Непогрешим, не Се заблуждава и не заблуждава. 
Следователно и Неговото знание е правилно и 
съвършено. Създателят е Съвършен и затова не 

попада в заблуда, следователно знанието Му е 
правилно, След като не заблуждава, тогава изве¬ 
стеното от Него е вярно. След като повелява: Аз 
създадох Вселената, то несъмнено я е създал. В 
заключение, източника на достоверното знание е 
истинното знание на Създателя. “ 

Сходен е и следният възглед на Паскал: 

„Повикът идващ от дълбините на нашето 
битие ни известява, че сме безсмъртни. Това е 
проявлението на повика за напътствие на Съз¬ 
дателя. “ 

Разума поражда необходимостта от приема¬ 
нето на съществуването на Всевишния Аллах. 
Нерядко обаче „предубежденията“ не позволя¬ 
ват да бъде опозната достатъчно вярата. Както 
казва известният турски поет и мислител Неджип 
Фазъл: 


„Тъкмо, когато си стигнал до брега на вяра¬ 
та, изпускаш последния кораб, само защото не 
успяваш да направиш още една крачка. “ 

Каква полза от разум, който довежда човека 
до „прага на вечното спасение“, но не му позволя¬ 
ва да го прекрачи ?.. 


„ Философията е ,, институция " създадена 
от разума, с цел да покаже неговата хегемо¬ 
ния... Тази ,,институция“ служи не за намиране 

на истината, а за поправяне на погрешното... 
Във философията всяка школа казва истината, 
показвайки слабостите и грешките на другите 
школи. “ ^ 

Бедиуззаман посочва, че не бива да се 
отхвърлят произведенията, плод на философски 
размишления, които са в съответствие със Све¬ 
щения Коран и, че следва да бъде разграничена 
истината от заблудата: 

„ ...Нашиятукор не е към философията като 
цяло, а към злонамерената част от нея. Защото 
онази част от нея, която служи в полза на социал¬ 
ния живот на човечеството, морала и етиката, 
която спомага за усъвършенстване на човешката 
личност и изкуството, е в хармония със Свещения 
Коран. Може би дори служи за утвърждаване на 
мъдростта му, и не може да го оспори... (Виж Аса-и 
Муса, стр. 4) 

От друга страна според вярването на Ехли 
Сюннет разумът е достатъчен единствено за да 
осъзнае съществуването на Аллах, ала е недос¬ 
татъчен, за да разбере истината за съвършени¬ 
те качества, присъщи на Аллах, Който е Един¬ 
ствен, Всевишен (ул-Мутеал), пречист от всякакви 


3. 


Из произведение на Неджип Фазъл 

недостатъци и отвъд възприятията, както и за 
откриване на истините, които е известил. 

Както чрез разума осъзнаваме неща, недоло¬ 
вими за сетивните органи, така и чрез известията 
на пророците научаваме неща, които разумът не 
може да възприеме. 

Във тази връзка Имам Раббани казва след¬ 
ното: 

„Разумът приема необходимостта от проя¬ 
вяване на признателност към Даряващия блага¬ 
та; ала само пророците могат да ни научат как 
да я изразим... Слова на почит и благодарност, 
чиито източник не е Аллах, не са приети при 
Него... Често човек в желанието си да възхвалява 
Всевишният Аллах произнася определени слова; 
сша изпада в грях, защото са неподходящи. Един¬ 
ственият начин да се научим как правилно да бла¬ 
годарим на Всевишния Аллах е да следваме откро¬ 
вението (вахий). ” (Мектубат, том, III, 23-ти Мектуб.) 

Следователно разумът се нуждае от помо¬ 
щта на откровението (вахий). Без тази Аллахова 
помощ, човешкото възприятие не може да достиг¬ 
не до съвършенство и да се спаси от противоречи¬ 
ята и отклоненията в погрешни посоки. 

Независимо от това дали са религиозни или 
не, възгледите на философите следва да бъдат раз- 

глеждани и анализирани през призмата на вярата. 
Така може да се отсее правилното от погрешното. 

В този смисъл философия, която не е захра¬ 
нена от истинската вяра, не може да доведе чове¬ 
ка до истината. Защото пророците не говорят от 
свое име, те известяват повелите на Веевишния 
Аллах. За разлика от тях, казвайки „Според мен 
това е така“, философите представят личните си 
възгледи. 










Необходимостта от реално приложим 
критерий 


в човешката история представата за „ щастие“ 
и „идеално общество“ се е превърнала в утопия 
за много мислители и философи. Развитите от тях 
концепции обаче не са били приложими в реалния 
живот и са останали в томовете книги, събиращи 
прах по етажерките на библиотеките. 


Така например ел-Фараби, философ, който е 
роден и израснал в религиозна среда, развива иде¬ 
ята за „красив град и идеално общество“ в творба 
носеща името ,,Градът на добродетелта"(ел-Ме- 
динету л-Фадъла). Авторът е представил идеите 
си за въображаем свят, които обаче са неприложи¬ 
ми в действителния живот. Подобни са и творбите 
на Аристотел и „Държавата“ на Платон. Макар да 
съдържат интересни идеи свързани с обществото 
и развитието му, те са лишени от практическо 
приложение. 

За разлика от философските школи, ислямът 
е завършена система от приложими на практи¬ 
ка критерии и конкретни образци за прекрасно 
поведение, съдържащи се в живота на пророците. 
Понятия като истина-заблуда, правилно-погреш¬ 
но, добро-зло са ясно дефинирани и лесно могат 
да бъдат приложени във всяко отношение. Въпре¬ 
ки това ако не бъдат подкрепени с действителни 
примери, вероятността да бъдат погрешно интер¬ 
претирани винаги остава. 

Всевишният Аллах е извисил Своя Пратеник 
(с.а.в.) от най-уязвимата степен в обществото - 
„сирак“ до най-високата както в земните дела 
поверявайки му титлата „управник на държава”, 
така и спрямо Създателя — избирайки го за Свой 
„Пророк“. С примери от живота на Пророка, Все¬ 
вишният Аллах посочва на човечеството обек¬ 
тивен критерий и възвишена мяра за поведение, 
съответстващи на всички нива, на които един 
човек може да бъде. 



Всевишният Аллах е низпослал Свещения 
Коран не в един миг или за кратък период от 
време, а последователно в продължение на 23 
годишния пророчески живот на Своя любим Пра¬ 
теник. Всеки един айет, съдържащ повеля, първо 
е бил прилаган лично от най-добрия пример за 

подражание - Пророка (с.а.в.), като по този начин 
на общността е дадено живо разяснение. 

Както Свещеният Коран така и съвършените 
примери от поведението на Пророка (с.а.в.) са кон¬ 
кретни образци дарени на човечеството и запазени 
до днес. Пито една нравствена система плод на 
човешкия разум не притежава съвършенството на 
обективния критерий на вярата. 

Винаги, когато пророците, приближените 
раби на Аллах и онези, които ги следват са били 
взимани за пример и известеното от тях е било 
прилагано на практика в живота, обществата са 
достигали апогея на благоденствието си. В Свеще¬ 
ният Коран Всевишният Аллах е посочил Пророка 
(с.а.в.) като прекрасен образец за подражание. В 
айета се повелява: 

„Пратеника на Аллах е прекрасен образец 
за вас - за всеки, който се надява на Аллах и 
на Сетния ден, и често споменава Аллах.“ (Сура 
ел-Ахзаб, 33:21) 

Хората, които са се вслушали в известията и 
напътствията на Пророка (с.а.в.) и са взели пример 
от прекрасното му поведение, са се извисили в 
хуманизма, добродетелта, нравствеността, мило¬ 
сърдието, състраданието и справедливостта. 

Един от видните учени в областта на ислям¬ 
ското право ел-Карафи изразява това по следния 
начин: 

„Ако сахабетата, които е възпитал бяха 
единственото чудо, което Пратеника на Аллах 
(с.а.в.) ни бе оставил, това щеше да е достатъч¬ 
но доказателство за неговото пророчество. “ 

Защото благодарение на пророческото бла- 
говъзпитание, с което са били удостоени, хората 
от неговата общност са се спасили от мрака на 
съдружаването и жестокостта на невежеството, 
превръщайки се в едни от най-ярките личности на 
„небосклона“ на човешката добродетел. Вярващи¬ 
те поколения, последвали техния път са изградили 
ислямската култура - предизвикваща възхищение 
векове наред. 

В етремежа си да изрази успеха, с който 
Пратеника на Аллах (с.а.в.) е изпълнявал своята 
пророческа мисия, френският историк и мислител 
Ламартин казва: 

„Ако величието на целта, нищожността 
на средствата и мащабността на постигна¬ 
тия резултат са трите критерия за човешката 
гениалност, кой би дръзнал да сравни големите 
личности на съвременната история с Хазре- 
ти Мухаммед?.. (А. бе Еатагйпе, ЬЪШоге Ае 1а 
Тигцше.) 





Необходимостта от реално приложим критерий ««вешст 


Британският писател Томас Карлайл казва 
следното: 

„Нито един от носилите корони на главите 
си императори, царе или крале, не е бил обичан и 
уважаван толкова, колкото кърпилият сам дрехи¬ 
те си Хазрети Мухаммед. “ 

Пратеника на Аллах (с.а.в.) не говорел от 
свое име и за себе си, той предавал и тълкувал на 
човечеството откровението (вахий). Затова е бил 
удостоен с Аллаховото потвърждение. 

Неслучайно утопичната творба на един от 
известните философи Томазо Кампанела - „Гра¬ 
дът на Слънцето“ инкорпорира много от белезите 
на ислямското общество в идеализирана картина 
на човешкото съществуване. Това е само едно 
от философските произведения потвърждаващи 
изводите, до които известните учени достигат 
в резултат от търсенето на идеалното човешко 
общество, а именно - ислямът съдържа формулата 
за постигане на спокойствието и благоденствието. 







Ако разумът бе достатъчен... 


Без съмнение Всевишният Аллах знае особе¬ 
ностите на творенията, които е създал по-добре от 
тях самите. Затова е изпратил (според преданията) 
124 хиляди пророка, свещени скрижали и книги, 
за да улесни човечеството по пътя към истината; за 
да балансира слабостта и безсилието на човешкия 
разум в откриването на същността. Дори само това 
обстоятелство показва, че разумът сам по себе 
си не е достатъчен, за да достигне до истината и 
добродетелта. Ако разумът бе достатъчно средство 
в това отношение, Всевишният Аллах нямаше да 
изпрати толкова пророци и книги. 



От друга страна независимо от условията, 
в които живее и степента на развитие, на която 
се намира човечество, то винаги изпитва един и 
същ страх от „смъртта“. Кръстосаните пътища 
на живота се изгубват в „хоризонтите“ на смъртта, 
оставяйки дълбоки страдания в душите. 




Ако разумът бе достатъчен... 




Тези, които са останали далеч от откровението 
(вахий) и не са приели напътствието на пророците 
винаги са се опитвали със заблуждаващи обясне¬ 
ния да „заглушават“ и „заключат“ в подсъзнанието 
неизвестността, криеща се в „смъртта“ и това, 
което се случва след нея. Загадката на бъдеще¬ 
то, която не може да бъде осъзната от човешката 
мисъл, може да бъде разплетена само с „гласа“ на 
откровението (вахий). 

Аллаховата книга, която дешифрира неизвест¬ 
ните на пътешествието в този преходен свят, раз¬ 
крива загадките, озарява тъмнините и съдържа 
най-задоволителните доказателства за разума и 
сърцето е Свещеният Коран. 

В много от айетите на Свещения Коран Съз¬ 
дателят ни приканва към размисъл за мъдростите 
в сътворението на човека, съвършения порядък 
във Вселената и чудното известие - Свещената 
Книга. Потапянето в „атмосферата“ на размисъл 
на Свещения Коран е път за усъвършенстване на 
човешкото достойнство. 

Както малкото чинарено семе, попаднало в 
плодородна почва придобива внушителен облик, 
така и разума и възприятията на сърцето, подхра¬ 
нени с мъдростта на Свещения Коран се подсилват 
и усъвършенстват. Ако не бе нестихващата бла¬ 
годат и величественото напътствие на Свещения 

Коран, размисъла и чувствата ни щяха да останат 
като изсъхнало семе, лишено от плодородна почва. 

Не може да има по-голямо благо за нас от това 
да осъзнаем, че Свещения Коран е божествен дар. 

Това, което отвежда човечеетвото към истин¬ 
ско щастие и спасение са известията и напътствия¬ 
та на вярващите, възпитани със Свещения Коран 
и в културата на неговото живо тълкувание — Сун- 
ната на Пророка, достигнали до познанието бла¬ 
годарение на Аллаховата мъдрост. 

Разумът, лишен от възпитание в светлината 
на Аллаховите известия, е като „див и необуздан 
кон“. Достигането до целта с него е невъзможно, 
а падането и погубваното в пропастта е неизбеж¬ 
но. Както енергията на необуздания кон може да 
бъде оползотворена след като бъде опитомен и 
възпитан, така и разумът се нуждае от духовно 
възпитание с откровението (вахий) и Сунната на 
Пророка, за да се превърне в „здрав разум“. 

Следва да знаем, че най-голямото познание 
не може да бъде усвоено без напътствието на 
избраните раби, които Аллах е удостоил с проро¬ 
чеството. 

Мевляна изразява това по следния начин: 

,,И детския разум казва: «Чети книги!» Ала 
детето самд не може нищо да научи от книгата. 





Ако разумът бе достатъчен... 




И разума на болния го кара да отиде при лека¬ 
ря. Но разумът не може да го излекува. 

Ако всеки празнодумец можеше сам да нсше- 
ри пътя към щедростта на Аллах, нима Всевиш¬ 
ният щеше да изпрати толкова пророци? " 

Пророците са най-голямото благо на Всевиш¬ 
ния Аллах към човечеството. Използвайки само 
методите на философското мислене, изследване, 
наблюдение и духовно усъвършенстване, хората 
за хиляди години не биха постигнали и частица от 
изключителното познание за Същността и качест¬ 
вата на Аллах, която пророците са разкрили без да 
очакват никаква отплата за това. 

В тази връзка Имам Раббани казва: 

,, Пророците са милост за световете. Чрез 
тези велики хора, Всевишният Аллах е известил 
нас -притежаващите малко разум - за Своя¬ 
та Същност и качества. А според степента на 
нашето възприятие ни разкрива възвишеността 
на тези Свои качества. Пак чрез пророците ни 
известява къде е Неговото доволство и недовол¬ 
ство, като ни дава възможност да разграничим 
ползите и вредите в земния и отвъдния свят. Ако 
нямаше пророци, човешкият разум щеше да е 
неспособен да осъзнае (подобаващо) съществува¬ 
нето на Всевишния Аллах и да разбере Неговото 
величие. “ (Мектубат, том III, 23-ти Мектуб.) 

Щом като не може да се твърди, че с достигне 
пределите на разума се изчерпва и познанието, не 
може да бъде прекъснат и стремежа за достигане 
до онези истини, които започват от предела и про¬ 
дължават към безкрая. Този стремеж е заложен в 
човека. Поради това интересът към познанието 
продължава да вълнува, както в сферата на религи¬ 
озният размисъл така и извън него. Известно е, че 
философските метафизични размисли съставляват 
грандиозни по обем произведения. 

Както споменахме и по-рано, пророците, 
получили благодат от божествения извор са се 
потвърждавали взаимно. За разлика от тях фило¬ 
софите, базиращи се само на разума, не са успели 
да избегнат разногласията и всеки един от тях е 
започвал своето дело с отхвърляне и критика към 
възгледите на другите. Макар голяма роля в това 
да играе егоизмът, истинската причина е своеоб¬ 
разната черта на разума - неспособността да се 
спаси от противоречията. 

Действително познанието, до което достига 
разума; не може изцяло да се пречисти от съмне¬ 
ния, колебания, грешки, недостатъци, забрава и 
заблуда. Защото малко или много разумът попада 
под влияние на мненията, стереотипите, положи- 
телните и отрицателни внушения на външната 
Ш среда. Разумът не може да се избави и от слабости 





Ако разумът бе достатъчен... 




като алчност, гняв и нехайство; и недостатъци 
като забравяне, разсеяност и пропуски. Повечето 
от съжденията, до които той достига, възникват 
„оцветени“ и „смесени“ с тези външни краски. 
Тоест разумът не е непогрешим и обективен източ¬ 
ник за достигане до познанието. 










Ако пътят на разума е един ... 


Един типичен пример показващ безсилието на 
разума бил изживян в Древна Гърция. Един мла¬ 
деж постъпил за да учи право при известния дре¬ 
вногръцки софист, въвел обучението по реторика 
в Атина - Горгий. Уговорката между двамата била 
следната: младежът трябвало да изплати полови¬ 
ната от размера на хонорара на философа за обуче¬ 
нието си предварително, а другата половина - под 
условие, че спечели първото си дело в съда. Целта 
на това споразумение била да докаже на практика 
качеството на полученото образование. 



След като младежът завършил образованието 
си счел, че парите, които платил първоначално за 
своето образование са достатъчни и поискал пре¬ 
подавателя му да се откаже от втората половина 
на договорената сума. Заради тези претенции на 
младежа, първото му дело се състояло между него 
и преподавателя му. 




Ако пътят на разума е един ... 




По време на съдебното заседание ученикът 
заявил пред съдиите следното: 

„ - И да спечеля това дело и да загубя, не би 
трябвало да плащам никакви пари.” 

Съдията попитал какъв е аргумента за това и 
младежът обяснил; 

„ - Ако спечеля делото не трябва да изплащам 
сумата съгласно решението на съда, ако загубя, не 
трябва да плащам съгласно споразумението между 
мен и ответника по делото-учителя (тоест ще съм 
загубил първото си дело и няма да дължа нищо 
към преподавателя си).” 

В отговор на това философът-учител казал: 

„ - И да спечеля и да загубя това дело, аз тряб¬ 
ва да получа тези пари.” 

Съдията отново попитал защо и философът 
пояснил: 

„ - Ако спечеля делото трябва да получа пари¬ 
те съгласно решението на съда, ако загубя - трябва 
да ги получа съгласно споразумението между мен 
и ученика ми, затова че условието от споразуме¬ 
нието между нас ще се е осъществило и това ще 
породи дълг на ученика ми към мен.” 

Както е видно, твърденията и на двамата са 
разумни, логични и верни. Понякога разумът и 

логиката сами изграждат прегради около себе си 
и се поставят в безизходна ситуация както в този 
случай. Подобно е положението, в което човек 
изпада, когато сам си противоречи, поставяйки 
табела с надпис: „Забранено окачането на табе¬ 
ли!“, а сам пренебрегва това. 

Нима е възможно разумът, който изпада в 
безсилие и не може да реши човешките противоре¬ 
чия, да осъзнае подобаващо безкрайните Аллахови 
истини във всичките им аспекти? Ако човек изпа¬ 
да в подобно състояние в земните дела, в какво 
положение би изпаднал, по духовните въпроси и 
темите свързани с отвъдното и неведомото, ако не 
бе подкрепата на откровението (вахий) ? 

Разумът може да се спаси от безизходното 
положение ако човек осъзнае необходимостта 
от възпитание в „атмосферата“ на откровението 
(вахий) и прояви смирение чрез сърцето си пред 
истините, които надминават неговите граници. 







„Символът на колебанието“- 
Позитивизъм 


Възгледите на философията на материализма, 
които отхвърлят абстрактните истини на религия¬ 
та се опират на „позитивизма“. Позитивизмът е 
философско течение, което приема, че единстве¬ 
ното средство за достигане до познанието са петте 
човешки сетива. 

Според идеологията на тази философия, не 
съществува научно знание извън емпиричното 
знание възприето чрез сетивните органи. Следо¬ 
вателно, истината се състои само от емпирично 
доказани (чрез лабораторни изследвания) и про¬ 
верени посредством петте сетива особености. За 
разлика от него, ислямът повелява вяра и в „неве¬ 
домото“, което не може да бъде възприето чрез 
сетивата. 


Позитивизмът се основава на няколко основ¬ 
ни принципа, два от които взаимно си противоре- 

чат. Това са принципа на единството (на научния 
метод) и принципа на необходимата даденост. 

Принципа на единството гласи: 

Особеност която е присъща за едно от съз¬ 
данията в природата е универсална и присъща 
за всичко останало във Вселената. Например ако 
в лабораторни условия при нормално налягане 
нагреем определено количество вода, тя започва да 
се изпарява след достигане на определена темпе¬ 
ратура. Учените са обозначили тази температура 
на изпарение с цифрата 100 и така е създадена 
единица за измерване. Твърди се, че всяка вода 
започва да се изпарява при една и съща темпера¬ 
тура. Според позитивизма този принцип важи за 
всички останали физични процеси. 

В лабораториите обаче, може да бъде изслед¬ 
вано ограничено количество вода. Въпреки, че 
остават безброй неизследвани количества, позити- 
вистът обобщава: „Всяка вода започва да се изпа¬ 
рява при температура от 100 градуса.“ Това обаче 
от тяхна гледна точка е противоречие. Защото те 
не приемат за истина, онова което не е доказано 
чрез емпирични изследвания. Въпреки това, кога- 
то бъдат запитани: 

„-Как твърдите това, при положение че не сте 
изследвали цялата вода?“ 

Те отговарят: 

„-Тъй като изследването на цялата вода е 
невъзможно на практика, след като изследвахме 
определен брой водни проби установихме, че те са 
подвластни на една и съща закономерност, се опи¬ 
раме на „лабораторията на разума“ и обобщаваме 
тази истина.“ 

В действителност приемането на истините, 
разкрити от религията става по същият начин. 
Когато вярващите хора видят, че повелите (които 
могат да възприемат и осъзнаят посредством 
петте сетива) съответстват на разума, приемат и 
потвърждават, че тази рационалност се отнася и 
за нещата, които не могат да осъзнаят чрез разума. 

Така например човек, който наблюдава сът¬ 
ворението на създанията, даряването им с живот 
чрез безкрайното могъщество на Всевишният 
Аллах и размишлява над това, не изпитва затруд¬ 
нение да осъзнае, че Той е способен да ги сътвори 
отново след тяхната смърт. Човек, който съзерцава 
как Всевишният Аллах дарява препитанието на 
всяко създание без да пренебрегва нито едно от 
тях разбира, че Той притежава и силата да потърси 
равносметка на всички Свои раби в отвъдния свят. 
Така изхождайки от истините, които се наблюдават 
в действителността, може да се достигне и до при- 

емане на истините от реалността, която не може да 
бъде възприета чрез сетивата. 

Позитивистите приемат този метод като 
естествен, когато трябва да обяснят своите твър¬ 
дения, но когато вярващите се опират на същия 
метод, го отричат като ирационален и отхвърлят 
метафизичните истини. По този начин изпадат в 
противоречие със самите себе си. 

Имам Раббани изразява противоречието, в 
което изпадат философите, отричащи Аллаховите 
истини по следния начин: 

„ Учудващо е как, хората пропиляват цял един 
живот, за да усвоят в детайл логиката, която е 
наука за безгрешно мислене. Ала когато дойде ред 
за най-важната тема — качествата и делата 
на Всевишният Аллах, сякаш загубват съзнание, 
забравят за логиката и изпадат в нелепо празнос- 
ловие. Това състояние може да се сравни с човек, 
който с години наред се е трудил над изработка¬ 
та на инструмент, и накрая, когато той е готов 
за употреба, забравя как да го ползва. “ (Мектубат, 
том III, 23-ти Мектуб) 

Вторият основен за позитивизма принцип е 
този на необходимата даденост. 


Когато позитивистите не могат да обяснят, 
Ш чрез емпиричните изследвания, присъщите на 

веществата характеристики и разликите между 
тях, ги наричат „необходима даденост“ и ги при¬ 
емат (без да ги доказват). 

Както вече споменахме, според позитивистите 
научното знание подлежи на доказване посред¬ 
ством емпирично изследване и наблюдение чрез 
човешките сетива, затова предварителното при¬ 
емане (без изследване) на вродените особености 
на съществуващото е явно противоречие за тях. 

Така например позитивистите се задоволя¬ 
ват единствено с установяване на изпарението на 
различните вещества, реакциите, които те показ¬ 
ват под влияние на гравитацията или външни 
въздействия като факт, без да се интересуват и 
изследват причините за тях. Мъдростта на сътво¬ 
рението е извън полето на техния интерес и те не 
разсъждават над това. Докато ислямът разяснява 
всички тези особеноети чрез мъдростта на „Алла- 
ховото предопределение и порядък“, съдържащи 
се в сътворението на всяко едно създание. 

Свещеният Коран призовава всеки вярващ да 
чете „книгата“ на Вселената: 


“Чети [о, Мухаммед] в името на твоя Гос¬ 
под, Който сътвори...“ (Сура ел-Алек/Съсирекът/, 96:1) 
Тоест чрез наблюдение на проявленията на Алла- 
ховите имена, качества и могъщество чрез разума 
и сърцето, човекът следва да осъществи преход 








Разумът и философията през погледа на ИСЛЯМА 


от произведението към Твореца, от изкуството 
към Създателя, от видимото към невидимото, от 
конкретното към абстрактното. Свещената Книга 
ни внушава да отправим взор към Вселената не 
заради нея самата, а заради нейния Създател. 

Материализмът като философско направление 
се интересува от съществата заради самите тях. 
Тоест то ги наблюдава, изследва и анализира с 
поглед, който пренебрегва Създателя им. Вижда 
изкуството, но не иска да види Твореца, съзира 
произведението, но избягва да мисли за Създателя 
му. Това прави материализма непълно и лишено от 
цялост виждане за Вселената. 

За разлика от него виждането на исляма за 
вселената се базира на това че, единственото абсо¬ 
лютно „Същество“ е Всевишният Аллах. Всички 
останали същества са творения (т.е. сътворени) и 
дължат своето съществуване на Него. Следовател¬ 
но и „човекът“ не е абсолютно, а ограничено във 
възможностите и силите си същество. 

Философските течения, които твърдят че 
могат да достигнат до абсолютната истина без да 
се опират на вярата и знанията, които религиите 
предоставят, поставят човека в центъра. Според 
тях той е абсолютна действителност, а всички 
останали създания са му подчинени и са зависими 
от него. Казвайки: „Земята се върти около мен“, 

те своеобразно подхранват егоизма на Фараона 
и надменността на Немрут, влизайки в образа на 
порицания пример в айета: 

„№ виждаш ли онзи, който взима за 
божество своите страсти?..“ (Сура ел-Джасийе, 45:23) 
Те се стремят да покрият със „завеса“ заложените 
в човешката природа грешки, пропуски, безси¬ 
лие, слабост и преходност и да накарат хората да 
забравят, че са сътворени от Аллах. Дръзвайки 
да припишат живота и земните блага, дарени от 
Всевишния Аллах, на природата и случайността, 
се опитват да затворят „вратата“ за служене и при¬ 
знателност към Аллах. Както е известно - това е 
най-голямата цел на явния неприятел на човечест¬ 
вото - сатаната (шейтан). 










Разумът - „нож“ с две остриета 


Онези, които твърдят, че разумът е с неогра¬ 
ничени способноети, следва да приемат, че разу¬ 
мен човек не би могъл да извърши престъпление. 
Щом разума е достатъчно средство за достигане 
до истината и мярата за добро и зло, правилно и 
неправилно, защо човек с разум върши престъпле¬ 
ние? Каква е причината да върши злини ? Всички 
правни системи приемат, че за да бъде наказан 
един извършител на противоправно деяние, той 
следва да бъде вменяем, да разбира какво върши 
и последиците от него, тоест да е разумен. Ако се 
установи, че по време на извършване на деяние¬ 
то, извършителят е бил в неадекватно състояние, 
неспособен да разсъждава, тогава деецът не се 
наказва. 


Това означава, че в основата на наказателната 
отговорност е наличието на разум в извърши¬ 
те теля. В такъв случай съжденията, че разумът е 

достатъчно средство за достигане до добро са 
несъвместими с налагането на наказание заради 
лошо деяние извършено от него. Ислямът е далеч 
от това противоречие, защото приема, че разума 
е необходим, но недостатъчен и сам по себе си 
безсилен. 

Всъщност разумът е като „нож“ с две острие¬ 
та. Може да бъде средство за извършване както на 
добрини, така и на злини... Човекът не може да 
достигне до високи духовни нива без помошта на 
разума. В същото време, много често разума води 
човека към духовна и нравствена гибел. 

Чрез разума, философите са достигнали до 
някои истини и въз основа на тях са развили систе¬ 
ми, претендиращи за цялостност. В някои случаи 
тези системи са допринесли повече вреда, откол- 
кото полза. Една от основните грешки на тези сис¬ 
теми се състои в следното: повечето от тях обяс¬ 
няват човешката същност през призмата само на 
една избрана човешка склонност или вроденост, 
като и отдават много по-голямо значение, откол- 
кото тя представлява по отношение на човешка¬ 
та реалност. Прилагайки метода на обобщението, 
всички човешки черти и цялостното поведение 
на човек те обясняват само с една от тези склон¬ 
ности или вродени човешки черти. Така сякаш 
човешкият живот е подчинен на една единствена 
вродена склонност, страст или стремеж. Това са 
т.нар. „монистични“ теории. Пример за подобен 
подход са теориите на Фройд, според който една 
единствена вродена в човека склонност едва ли 

не определя веички аспекти от живота. Основната 
грешка е подхода - изводи, направени по повод 
на една черта да бъдат пренасяни автоматично по 
отношение на всичко останало, т.е. обобщаването. 
Това е като да гледаш микронна частичка през 
лупа, тя ти се струва много по голяма отколкото е 
в действителност и засенчва всичко останало. 

В това се състои една от основните разли¬ 
ки между рационализма в исляма и рационали¬ 
зма като философско течение, който необоснова¬ 
но опростява големите и многостранни истини. 
Откривайки частицата, те я представят като цяло¬ 
то и за това не могат да избегнат противоречията 
и грешките. 

За разлика от тях, рационализмът в исляма 
се базира на принципа на единобожието и оста¬ 
ва верен на него. Той вижда частицата като част 
от цялото, посоката на размисъл е от цялото 
към детайла. На детайла се отдава толкова значе¬ 
ние, колкото той заслужава и се оценява заедно с 
всички останали части. Този подход е цялостен и 
обединяващ, обхващащ не един детайл, а всички 
детайли като част от цялото. 

Представителите на материалистичните 
философски течения са били лишени от напът¬ 
ствието на откровението (вахий), пречистено от 
изопачаване, и поради това са разглеждали човека Щ 

само като биологично същество, пренебрегвайки 
духовната му същност. Така са станали причина за 
духовното и социалното „нещастие“ на милиони 
хора по света. 

Едни от тях са извели на преден план иконо¬ 
мическия възглед за света, опитвайки се чрез него 
да разяснят живота и събитията. В този смисъл и 
те са базирали възгледите еи на една част, загър¬ 
бвайки цялото. Когато разумът остане лишен от 
напътствието на откровението (вахий), равнове¬ 
сието на везните се нарушава. Какво става тога¬ 
ва? Онези, които гледат на живота единствено от 
икономическа гледна точка, не се интересуват от 
това дали печалбата е позволена (законна), или 
не. Други възприемат човека само като средство, 
което служи за да „върти“ колелото на икономика¬ 
та, без да се замислят за онези, които остават пре¬ 
мазани под тежестта му. Тези две групи се отричат 
взаимно и пропиляват енергията си в спора „на 
кого принадлежи собствеността?“. 

Подобни системи, създадени от човешкия 
разум, са лишени от духовност, състрадание, 
милост, съвест и разбиране... 

Ислямът разглежда материалните нужди като 
един от аспектите на реалността и му отдава необ¬ 
ходимото значение. Регулирайки отношенията, 
възникващи във връзка с тази реалност в светли- 

ната на откровението (вахий), ислямът известява 
хората за най-целесъобразния начин за постигане 
на спокойствие и благополучие, като им показва 
пътищата за позволена и законна печалба. 

Ислямът ни известява, че абсолютното вла¬ 
дение не принадлежи нито на индивида, нито на 
обществото, а единствено на Всевишния Аллах; 
хората упражняват временно право за ползване 
върху това владение. Ислямът ни известява, че 
земните блага си остават на земята, а човекът фор¬ 
мира своя вечен живот според стореното в земно¬ 
то изпитание. Друг изключително важен момент, 
който за съжаление се пренебрегва е, че индивида 
в исляма е отговорен за обществото. 

Пратеника на Аллах (с.а.в.) казва: 

,,Не е (истински) вярващ онзи, който си ляга 
сит, докато съседът му е гладен. ” (Хаким, п, 15) 

,,Не е от нас онзи, който не се безпокои с 
проблемите на вярващите. “ (Хаким, IV, 352; Хейсеми, 

I, 87) 

Принципи като тези са ни завещани от проро¬ 
ците, за да осъществим социалната справедливост 
и взаимопомощ в най-съвършена степен. За това 
свидетелства факта, че в миналото е имало време, 
когато благата били разпределяни с такава прециз- Щ 

ност, че не оставал нуждаещ се човек, на когото да 
бъде дадена задължителната милостиня (зекят). 

В резултат на тази чувствителност в исляма е 
била създадена институцията на милостта „вакъф“, 
която е предпазила от омраза и противопоставяне 
между различните социални слоеве в обществото, 
осигурявайки спокойствие и сигурност. 

Ислямът е регулирал всички реалности в 
човешкия живот, в това число и икономическата, 
като средство за постигане на благополучие и в 
земния и в отвъдния свят на човека и обществото. 

Следователно истините, които един вярващ 
може да приеме за „разумни“ са онези, които са 
в съответствие с Аллаховите повели, достатъчно 
необятни и дълбоки, за да отразяват и земния и 
отвъдния свят. 

Затова вярващият никога не забравя Всевиш¬ 
ния Създател, Който е създал всички творения, 
притежаващ съвършенство отвъд възприятията, 
споменава Го (зикир) мислено и чрез сърцето си. 
По този начин намира душевно епокойетвие в 
надеждата, че ще се завърне при Него в отвъдния 
свят. Това е и причината ислямът да не одобрява 
идеи и действия, приемани за логични от филосо¬ 
фите рационалисти. 

Така например не приема, че разум, който не 
се използва правилно и подтиква към отричане и 
невежество, води до подценяване на повелите, или 
одобрява неморалните действия може да се наре¬ 
че рационален. Защото разумът е разум, когато 
прояви смирение пред абсолютната истина. 

Великият поет Фузули изразява безсилието 
на разум, който не се смирява пред истините на 
Аллаховото напътствие по следния начин: 

Искам от разума доказателство, 

А той ми сочи заблуда... 

„Искам разумът ми да ме напътства към 
правилното. Ала той прави точно обратното - 
насочва ме към заблуждение. “ 

Освен това известно е и че състоянието и 
поведението на човек се определя не само от раз¬ 
ума. В живота си човек взема решения по-често 
воден от чувствата си, отколкото от разума. Затова 
за достигане до истина и добродетел е необходимо 
не само да възпитаме разума - център на мислите, 
но и да усъвършенстваме центъра на чувствата - 
сърцето - в „атмосферата“ на Аллаховите истини. 
Това изисква духовно възпитание чрез пречиства¬ 
не на сърцето и душата от лошите постъпки и 
навици, както и насочване на чувствата, мислите и 
действията в посоката на Аллаховите истини. 

в противен случай човек не може да избег¬ 
не непредвидените беди от неусъвършенстваните 
способности на разума и склонностите на сърцето: 
да пропилява живота си, приемайки нещастието 
за благополучие; да се възприема за безгрешен, 
при положение че е „затънал до гуша“ в грешки; 
да извършва най-тежките престъпления без да 
чувства угризение на съвестта и разкаяние; да 
„затъва“ в злини и несправедливости, които раз¬ 
търсват небесата и да бъде обречен на печално 
„заслепение“ на сърцето, считайки това състояние 
за нормално. 










Нима може безумието да е разумно ?.. 


Историята познава много жестоки хора, които 
са смятали, че притежават възвишен разум и не са 
изпитвали и капка притеснение от извършваните 
жестокости. Защото са смятали гнета и злодеяния¬ 
та си за (!) най-разумните и велики деяния. 

В периода преди исляма жителите на Мекка 
извеждали извън града новородените си дъщери, 
за да ги погребат живи сред безмълвните степания, 
раздиращи майчините сърца. В робовладелския 
строй, господарите лишавали от живот робите си, 
без да изпитват угризения на съвестта или разка¬ 
яние. За тях разпореждането с предмет или човек 
било едно и също. Те приемали тази жестокост за 
свое „естествено право“. 


Историята е записала имената на много вла¬ 
детели, които с нечувана жестокост са разширя¬ 
вали границите на владенията си. За съжаление 
човечеството и в близкото минало е преживяло не 

по-малко ужасни сцени на масови унищожения. 
Макар извършителите да са приемали тези жесто¬ 
кости като „победа и завоевание“ и да са оправда¬ 
вали действията си с идеи и идеологии, в крайна 
сметка те остават описани на кървавите страници 
на историята. 

Тези хора може и да са притежавали ум и 
съобразителност, но са били лишени от напът¬ 
ствията на откровението (вахий). Затова не са 
възпитали сърцето и душата си, и са използвали 
всички тези възможности не в полза на хората, 
а за да вършат злини. Съвестта им се заслепила, 
чувствата на нежност и състрадание са останали 
подтиснати. Въпреки, че са извършвали жестокос¬ 
ти, несъвместими с човешкото достойнство, тех¬ 
ния разум е приемал това като нещо „естествено“ 
и „необходимо“. 

Когато анализираме историята, виждаме че 
жестоките хора винаги са приемали постъпките си 
за правилни и са търсили вината в другите. 

Умове, които са подвластни на земната алч¬ 
ност и себелюбие изпадат в такава заблуда, че не 
могат да видят собствените си слабости. Колкото 
и „гениален“ да е такъв разум не може да се спаси 
от затъване в грешки и жестокост. 

Историята свидетелства как тези, които са 
останали „затворени“ в тесните граници на собет- 
вения еи разум подобно Фараона, Немрут и др. 
чрез своите постъпки са предизвикали ненавистта 
на цялото човечество. За разлика от тях, прибли¬ 
жените раби на Всевишния Аллах благодарение 
на силната си привързаност към откровението 
(вахий) са били удостоени със „здрав разум“ и 
божествения извор на приятелството. Така те и 
приживе и след смъртта си даряват на човечест¬ 
вото жадуваното спокойствие и нежност и остават 
завинаги негови приятели. 


Действително, еедем века след смъртта си 
Мевляна Джеляледдин Руми продължава да 
живее в сърцата. Безспорно сред творбите евърза- 
ни е човешкия дух (рух), които привличат внима¬ 
нието на хора от цял евят е творбата на Мевляна - 
„Месневи“. Както е известно в чест на 800 годиш- 





Разумът и философията през погледа на ИСЛЯМА 


нината от рождението на Мевляна Джеляледдин 
Руми ЮНЕСКО обяви 2007 г. за „Година на 
толерантността и обичта на Мевляна“. 

Безспорно Мевляна е приет с одобрение от 
привържениците на хуманизма по света, защото в 
своите произведения изследва в дълбочина вели¬ 
чини, с източник Свещения Коран и Сунната на 
Пророка, които извисяват човека като най-достой¬ 
ното създание. 

Това означава, че напътственото писмо, което 
този приближен раб на Аллах е написал на чове¬ 
чеството векове назад, днес продължава да нами¬ 
ра отзвук и да предизвиква вълнение в цял свят. 
„Месневи“ сякаш обръща огледало пред вътреш¬ 
ния свят на човека и така му помага да опознае 
себе си и да намери решение на проблемите си; 
насочва подтиснатия под материализма на съвре¬ 
мието духовен свят на човека в правилната посока 
в живота и го дарява с успокоение. Защото дори да 
се издигне до върха на материалното благополучие 
и да притежава несметни земни богатства, човек 
не може да запълни празнотата в душата си, ако тя 
е лишена от мъдростта. 

Мевляна посочва мъдростите, които могат да 
отведат човека към истинското щастие така: 

® „Помни, че философските съждения поро¬ 
дени от природата и въображението не са мъд- 

рост, родена от благодатта на сиянието на 
Всевишния Аллах. Светската философия в теб 
увеличава предположенията и съмненията. 

Не забравяй! Само мъдростта на вярата 
извисява човек над небесата, в отвъдното. 

Жалко, че възгорделите се философи и учени 
на съвремието, сметнаха, че са по-достойни от 
предците си. 

Научиха измами и се хвърлиха напред. Нас¬ 
кърбиха учените на Истината с анти-религиозни- 
те си съждения. Последваха небивалиците! 

Те унищожиха ,,еликсира“ на истинската 
духовна полза: търпението (сабър), снизхожде- 
нието и щедростта. “ 







Спокойствието на духа - смирение 
пред мъдростта... 


л/ Философите, са отстоявали твърдението, че 
истината може да бъде открита чрез ограничените 
способности на разума и чувствата, но този метод 
не е удовлетворил нито тях, нито останалите. 

л/ Изучаващите науката „Келям“ (Ислямска 
теология и философия), са прилагали основните 
принципи на разума - анализ и сравнение в рам¬ 
ките на откровението (вахий). Тъй като и те са 
използвали разума като средство, са имали успех 
само в границата на неговите способности. По 
отношение на въпросите отвъд разума, обаче не 
са успели да намерят задоволителни за духа (рух) 
отговори. 



л/ Истински отдадените на Аллах (суфи), 
придържащи се към пътя, начертан от Свещения 
Коран и Сунната на Пророка, след достигане до 
границата на възможностите на разума са продъл- 

ЖИЛИ да напредват чрез сърцето си разпервайки 
„крилете“ на смирението. В замяна на това са 
получавали дял от хоризонтите на мъдростта и са 
били удостоени с проявленията на познанието за 
Всевишния Аллах (марифетуллах). И човешкият 
дух може да постигне истинско спокойствие в сте¬ 
пента на своите познания от мъдростта. 

Хазрети Али (р.а.) изразява това по следния 
начин: 

„Разведрявайте и отпочивайте душите си 
с мъдри слова и дела, защото както телата се 
уморяват и отслабват, така и душите се изто¬ 
щават. “ 

„Предупреждавайте хората с мъдри слова 
провокиращи към размисъл, за да намерят покой 
сърцата им. “ 

Истинската мъдрост е проумяването на същ¬ 
ността на материята и тайнството в явленията и 
събитията. 


Мъдростта е да осъзнаеш безсилието на разу¬ 
ма да разбере истината. Неразбираемото за разума 
тайнство, може да бъде разгадано единствено чрез 
мъдростта. Истинското значение на Аллаховите 
проявления във Вселената може да бъде разбрано 
с мъдрия поглед. 

Ако не бе мъдростта, тайните щяха да останат 
скрити, тогава сърцата щяха да бъдат лишени от 
благодатната атмосфера на прозрението. Нямаше 
да съществуват велики личности като Мевляна, 
Абдулкадир Гейляни, Юнус Емре, Мухаммед 
Бахауддин, Азиз Махмуд Хюдаи и още безброй 
приближени раби на Аллах, които да указват пра¬ 
вилната посока на вярващите сърца. 

„Изворът на мъдростта“ извира само в духов¬ 
но пречистеното сърце, преминало през етапите на 
усъвършенстване. Вярващият пречиства сърцето 
си дотолкова, доколкото чрез благовъзпитанието 
на Всевишния Аллах и Неговия Пратеник (с.а.в.) 
освобождава духовния си мир от всичко останало, 
освен Създателя. 

Крайната цел на всички науки е задълбочава¬ 
не в мъдростта; разплитането на вечните загадки, 
които божието изкуство представя в „изложбените 
зали“ на Свещения Коран, Вселената и човека; 
осъзнаване на проявленията на Аллаховото могъ¬ 
щество и величие, присъстващи във всяка частица. 

Науката медицина, например, изучава изуми¬ 
телния порядък, който Всевишният Аллах е зало¬ 
жил в човешкия организъм. Ботаниката изеледва 
божествените принципи, които Аллах е установил 
в растителния свят. Докато мъдростта се интересу¬ 
ва от познанието за Създателя на закономерности- 

те съществуващи във всички науки. Защото целта 
на науката не е „препълване“ на разума със знания, 
а осъзнаване посредством сърцето на тайните и 
мъдростите в източника на тези познания. А това 
е постижимо чрез проявлението на Аллаховото 
сияние в сърцето. 

Всевишният Аллах повелява: 

„Той дарява мъдростта комуто пожелае, а 
който е дарен е мъдростта, е дарен с голямо 
добро. Но само разумните се поучават.“ (Сура 
ел-Бакара, 2:269) 

Мъдреците, отдадени на Аллах, са съживя¬ 
вали сърцата приживе с напътствията си, а след 
смъртта си, чрез произведенията, които са оста¬ 
вили, давайки най-задоволителните отговори на 
проблемите на човечеството. 

Един от ислямските учени от миналия век 
Мухаммед Хамидуллах казва следното: 

,, Възпитан съм в духа на рационализма. Юри¬ 
дическата работа и правните изследвания са ме 
карали да отричам всичко, което не може да бъде 
обяснено и доказано правдоподобно. Изпълнявам 
религиозните си задължения (молитва намаз, 
говеене оруч и др.) воден от юридически, а не от 
суфистки мотиви. Казвам си: 

«Аллах е моят Създател и аз Му принадлежа. 
Той ми повелява да извършвам тези неща. Тогава 
трябва да ги изпълнявам. Освен това правата 
и задълженията са взаимообвързани. Аллах ми 
повелява всичко това, за да се възползвам от тях. 
Тогава съм задължен да Му благодаря.» 

Когато имах възможността да живея в 
западните общества, в град като Париж, с изум¬ 
ление видях че, това което кара хората да повяр¬ 
ват в Аллах, не са възгледите научените по право, 
теология или философия, а хора като Ибн Араби 
и Мевляна, които искрено са се отдали на Аллах. 
Имам лични наблюдения в това отношение. Кога¬ 
то бях помолен да поясня един религиозен въпрос, 
моите отговори основаващи се на разумни дока¬ 
зателства не удовлетворяваха питащия, но резул¬ 
татът от тасаввуфското обяснение не закъсня¬ 
ваше. 

След тези наблюдения започнах да проучвам 
произведения на тема ,,тасаввуф". Това ,,отво¬ 
ри“ очите на сърцето ми. Проумях че, пътят 
на тасаввуфа от времето на Пророка (с.а.в.) и 
великите учени в исляма не минава през търсене 
на смисъл в думите, теориите и безцелни дела. 
Тасаввуфът е най-краткият път между човека и 
Аллах, преминаване на нива, развиване и усъвър¬ 
шенстване на личността (духовността). 

Човек търси причините за задълженията, 
които са му възложени. В духовната сфера мате¬ 
риалните обяснения ни отдалечават от целта. 
Единствено духовните разяснения удовлетворя¬ 
ват човека. “ 

Следователно най-задоволителните отговори, 
които търси човечеството произлизат от хоризонта 
на Аллаховата мъдрост, умствените разсъждения и 
сравнения, съчетани със словата на хората, отдали 
се на Аллах, които могат да отправят своя призив 
към сърцата. 

Защото тези проницателни хора са „превода¬ 
чите“ на разума, възпитан с откровението (вахий) и 
сърце, придобило благодат от атмосферата на бли¬ 
зостта с Всевишния Аллах. Те отлично знаят, че 
разсъжденията на разум: основан на желанията на 
душата (нефс), обхванат от „заразата“ на високо¬ 
мерието и надменността и лишен от напътствията 
на пречистеното сърце, се отклоняват от истинска¬ 
та посока и цел и по примера на сатаната отвеждат 
човека към непокорство и заблуда. Затова Хазрети 
Мевляна казва: 


„Ако сатаната (шейтан) притежаваше обич 
(тоест възвишеност на сърцето), колкото разум, 
нямаше да изпадне в днешното си положение на 
прокуден. “ 

Действително първото противопоставяне 
на разума се е осъществило срещу Всевищният 
Аллах, Който е сътворил и съживил този разум. 
Глупецът извърщил това противопоставяне е не 
друг, а сатаната (Иблис). 

Истинското умение и проява на интелигент¬ 
ност в човека е да се смири пред Всевищния 
Аллах, Който го е създал и да се опази от измамите 
на сатаната. 


Хазрети Мевляна отхвърля всички съмнения 
и въпроси относно истината, които са отвъд гра¬ 
ниците на разума и изразява значението на отдаде- 
ността на сърцето на Аллах и Неговия Пратеник: 

„Макар разума да се справя със земните 
дела, поради същността си, той е безсилен да 
достигане до истината и Аллаховото тайнство 
(марифетуллах). За това възвишено пътуване е 
необходимо средство. И то е сърцето, обичта и 
възторга. “ 



За да изрази това, че няма друг път за спа¬ 
сение от „задънените улици“ на разума, освен 
пречистване на дущата (нефс) и сърцето, и смире¬ 
ние (отдаденост) и обич пред Аллаховите истини, 
Мухаммед Икбал разказва следната алегорична 
случка: 

,^^дна нощ в библиотеката си чух молец да 
казва следното на една нощна пеперуда: 

«-Настаних се в книгите на Ибн Сина (Ави- 
цена). Видях творбите на Фараби. Ала така и не 
разбрах философията на живота от тях. Нямам 
слънце, което да просвети дните ми...» 

В отговор на воплите на молеца, нощната 
пеперуда му показа изгорелите си крила: 

«—Виж!» каза тя. „От тази любов изгорих 
крилата си. ” След което продължи: 

„-Това, което прави живота по-въодушевен, 
са усилията и обичта; това, което понася живо¬ 
та във висините е любовта!..» 

Тоест показвайки изгорените си крила нощ¬ 
ната пеперуда каза: 

«-Избави се от това да се погубиш в задъ¬ 
нените улици на философията! Впрегни криле и 
се отправи към океана на същността на обичта, 
възторга и благодатта на Месневи!..» 

За да просветлим разума и сърцето си, трябва 
да се възползваме от сиянието на истината, про¬ 
блясващо от Аллаховия извор; да се „завъртим“ 
около него с всеотдайна любов. Само така можем 
да се спасим от „задънените улици“ на разума и да 
постигнем щастие и спокойствие. 

Хоризонта на човек, обединяващ правилната 
логика е вдъхновението, постигнато чрез усъвър¬ 
шенстване на разума и извисяване на сърцето, 
излиза от капана на преходните страсти и се откри¬ 
ва за вечността. 

Във всеки етап от своя живот, вярващият 
има нужда от прозрението на Аллаховата обич. В 
противен случай, преминаването от обвивката към 
същността, от формата към истината, от образа 
към душата е много трудно. 

Един от учителите ни Яман Деде обичаше да 
казва: 

„ Сшно вярвам в следното: 

За да се извисиш са нужни две крила: «Обич и 
служене на Аллах (ибадет)». И обич без служене и 
служене без обич, са само едно крило. ” 

Както не може да се лети само с едно крило, 
така вярата и служенето (ибадет) трябва се изжи¬ 
веят с обич. Всички степени на служенето на 
Аллах трябва да бъдат осъзнати и осъществявани 
с обич. Само така може да се постигне усъвър¬ 


шенстване. 

Сахабетата с искрена всеотдайност, преданост 
и без колебание са преодолявали съмненията и 
въпросите, които са възниквали в разума относно 
повелите на Пратеника на Аллах (с.а.в.) и са казва¬ 
ли; „Чухме и се покорихме.“ 

Когато Пратеника на Аллах (с.а.в.) питал: 

„-Кой ще занесе това напътствено писмо на 
владетелите? “, 

Сахабетата поемали този дълг от сърце с 
неповторимо желание и ентусиазъм, обич и сми¬ 
рение без да се замислят: „Как ще измина тол¬ 
кова път? С какво ще се придвижа, ще имам ли 
достатъчно храна и вода? Как ще известя това 
послание?“ 

Защото благодарение на пророческото благо- 
възпитание тези проницателни хора са предпочели 
отвъдния свят пред земния. Така те са усъвършен¬ 
ствали разума си чрез Аллаховите истини, пред¬ 
пазвайки го от това да се превърне в средство за 
постигане само на преходните земни облаги. Те са 
отдали значение на вечния живот и са се подготви¬ 
ли за него чрез положителните качества на разума. 

Сахабетата са живели в трудно материално 
положение, и въпреки това тези благородни вяр¬ 
ващи са превърнали своето време в „епоха на 
щастието“ (аср-ъ саадет), полагайки основите 

на неповторима цивилизация на добродетелта. 
Истина е, че: да постигнеш усъвършенстване чрез 
трудностите е едно, да бъдеш неспокоен - друго ... 

Има хора, които макар да са подложени на 
изключителни трудности, запазват сърцата си спо¬ 
койни. Други въпреки, че нямат значими матери¬ 
ални проблеми и притеснения, затъват в душевно 
безпокойство и неудовлетворение, погубвайки се 
във „водовъртежите“ на потиснатостта, депресия¬ 
та и душевния мрак. 

Когато погледнем обществото живяло в „епо¬ 
хата на щастието“ не можем да открием признаци 
на депресия във вярващите. В никой от хадисите 
или преданията не се споменава въпрос зададен от 
вярващ, свързан с психически страдания. 

Това означава, че спокойствието, което идва 
от вярата, изживявана с обич и животът, изпълнен 
с искрено служене на Аллах, се превръщат в пси¬ 
хологичен и душевен лек за вярващия. Вярата в 
отвъдния свят „минимизира“ значението на земни¬ 
те проблеми. Душевното спокойствие се постига 
чрез упование и търсене на убежище при най-ве¬ 
ликата Сила и целенасочено задълбочаване във 
вярата. 

В Свещения Коран преселниците по пътя 
на Аллах (мухаджир) и местното население на 
Медина, което им помагало (енсар) са удостоени 

с похвалата на Всевишния Аллах. Тяхната несрав¬ 
нима обич и отдаденост на вярата са посочени като 
образец на съвършеното служене на Аллах. 










Разумът изпада във възхищение пред 
Мустафа!.. 


Човек често трябва да си прави равносмет¬ 
ка за това, в каква степен може да се откаже от 
собствените си желания и стремежи, от земните 
изгоди на разума заради Аллах. Вземайки пример 
от пророците, посветили живота си на вярата в 
единобожието и техните искрени общности, всеки 
вярващ трябва да провери доколко може да „сломи 
идолите“ в себе си и да напредне по пътя на 
Аллах. Дали можем като сахабетата с възторг да 
приемем айетите и хадисите без колебание и без 
да ги подлагаме на съмнение в тесните граници на 
разума си да кажем „Чухме и се покорихме“. Да 
изразим своята отдаденост на делото на Пратеника 
на Аллах — Мухаммед Мустафа (с.а.в.) с думите на 
Мевляна: 


,, Разумът изпада във възхищение пред Хазре- 
ти Мустафа. “ 

Великият мислител и учен Имам Газали 
(рахметуллахи алейх) казва следното: 

,,Когато приключих с усиления труд, анали¬ 
зите и проучванията на философията осъзнах, 
че от гледна точка на моята цел и тази наука е 
недостатъчна. Разумът е неспособен сам да раз¬ 
бере всичко, не е в състояние да „ повдигне завеса¬ 
та “ на всеки въпрос и да разкрие същността му. “ 

В едно свое произведение Неджип Фазъл 
Късакюрек описва състоянието на Газали между 
разума и познанието по следния начин: 

„Когато великият мислител, наричан Худж- 
джетул-ислям (доказателството на исляма), остави 
настрана науката и всички упражнения на мисъл¬ 
та и се отправи към истинското познание (мари- 
фет) каза: 

«—Убедих се, че всичко се свежда до упование 
в духовната благодат на Пророка, останалото са 
небивалици, съмнения и въображения!.. Разумът е 
само граница!» 

Този разум, който не е виждал подобна все¬ 
лена, премахна всички въпроси и се отдаде на 
духовната благодат на Пророка и така откри 
безкрая. “ 

Не бива да забравяме, че ако човек допусне 
невежеството да отдаде значение единствено на 

разума и да го идеализира като единствен и непо¬ 
грешим „компас“ за намиране на истината, сам 
затваря „вратите“ на възприемане на духа и сърце¬ 
то. Разум превърнал се в средство за забавление на 
душата (нефс) и „посмешище“ на сатаната, помра¬ 
чава сърнето и „парализира“ духа (рух). 










Огледало на истината... 


Всеки човек трябва да се усъвършенства 
духовно. За да осъзнае своите недостатъци и да 
положи усилия за тяхното отстраняване той се 
нуждае от „огледало“ на истината, в което да види 
своето състояние. 

Това своеобразно „огледало“ са Свеш;ения 
Коран, Сунната на Пророка и завещаното от про¬ 
ницателните учени, изпълнени с богобоязливост 
(таква), следващи с преданост пътя на Пратеника 
на Аллах (с.а.в.). Без техните известия и напът¬ 
ствия човек не може сам да пречисти разума, 
душата (нефс) и сърнето си от духовните „боле¬ 
сти“. 


Колко мъдрост съдържат думите на Мевляна: 



„ Опитният мъдрец, отваря водосток в 
,,лозята на душата“ и налива чиста вода, за да 
пречисти нечистотиите там. 

Нима може калния поток да пречисти нечис¬ 
тотиите? Нима знанието на човек може да 
почисти духовната му мръсотия? 

Как може човек сам да изчисти своето дере? 
Човешкото знание е полезно само след като полу¬ 
чи благодат от познанието на Аллах... 

Онзи, който съумява да види недостатъците 
си препуска с неудържима скорост към духовното 
усъвършенстване. А клетникът, който се смята 
за съвършен, заради това свое убеждение (поро¬ 
дено от невежество и високомерие) не може да 
се извиси към Аллах. 

О ти, който се смяташ за духовно усъвър¬ 
шенстван! Не може да има по ужасна духовна 
болест от това да смяташ себе си за духовно 
извисен!“ 

За да излезе от „задънените улици“ на разума 
човек се нуждае от благовъзпитанието на Свеще¬ 
ния Коран и Сунната на Пророка; от хармонията 
между разума и сърцето и задълбочаване в Алла- 
ховите и пророческите известия. 

Резултата, който разума постига чрез разсъж¬ 
денията върху човека, Вселената и „огледалото“ 
на истините в тях - Свещения Коран е като непре- 
работена руда, извадена от земните недра. Това, Е 

което я превръща в полезен продукт, в скъпоцен- 
ност е сърце, изпълнено е обич към вярата. 

Сърцето е „центъра“ на чувствата. Когато 
бъде пречистено от всичко останало освен Аллах, 
то достига до такава духовна степен, в която раз¬ 
вива способности като силна интуиция и вдъхно¬ 
вение. С тези качества вече лесно може да „съе¬ 
дини“ доказателствата, представени от разума и 
да достигне до истината, точно както частите от 
счупената ваза бъдат съединени и тя възстановява 
първоначалния си вид. 

Действително Свещеният Коран е като „нео¬ 
бятен океан“, в чиито дълбини човек може да се 
„гмурне“ толкова, колкото способностите на сър¬ 
цето му позволяват. Който не умее да плува остава 
на брега, а опитният водолаз се гмурка в дълбини¬ 
те на морето, където пред погледа му се открива 
чудноват подводен свят, неизвестен за хората на 
брега. По същия начин тези, който са преминали в 
по-високи духовни степени чрез богобоязливост- 
та (таква), намират в Свещения Коран безброй 
проявления на мъдростта и поемат от негова¬ 
та благодат. Както, когато човек гледа в дълбок 
кладенец му се завива свят, така осезанията на 
сърцето, задълбочило се в истините на Корана се 
„откриват“ към вечността, превръщайки човека 
в пътешественик в „долините на удивлението“ и 





Огледало на истината... 




насърчавайки го да вземе дял от познанието за 
Аллах (марифетуллах). 

Накратко най-съвършеният начин за дости¬ 
гане до истина и добродетел изисква разума да 
бъде възпитан с откровението (вахий). Когато 
разума достигне границите на възможностите си, 
безсилието му следва да се компенсира от сърце, 
постигнало духовна зрялост и отдаденост. Само 
чрез разум, без духовен живот и духовни усеща¬ 
ния, не може да се осъществи преминаването в 
„света на безкрайните истини“. 

Неджип Фазъл посочва функциите на разума 
и сърцето в осъзнаването на истината по следния 
начин: 

„Разумът следва чувството на прозрение 
подобно работник, понесъл на гръб измервателни¬ 
те си уреди. Чувството идва преди мисълта, след 
неговото идване, разума започва да измерва. Ние 
възприемаме всичко спонтанно (в един миг). Това 
става чрез интуицията, а не чрез разума. Със 
сърцето, тоест с духа (рух)... Разума следва духа 
и измерва (преценява) със своите „мерки, теглил¬ 
ки “ и сравнения." 

Някои философи след като осъзнават, че разу¬ 
ма еам по себе си е безсилен, се насочват да търсят 
други средства за откриване на истината. Много от 
тях са се насочили към сферата на чувствата, про- 

зренията и ирационалността. Един от тези учени 
е френският мислител Анри Бергсон. Той подлага 
на критика възгледите на философите рационали- 
сти и защитава метода на ирационалната интуиция 
като средство за откриване на истината. Тези идеи 
оказват влияние върху изкуството и философските 
течения на своето време, ала не успяват да дадат 
отговор на основните въпроси за реалността, въл¬ 
нуващи човека. 

Както търсенето на истината само чрез разума, 
така и вдъхновенията и откритията, в резултат на 
интуитивните методи носят една и съща опасност 
когато игнорират откровението (вахий). А именно, 
че човек не може да разграничи дали полученото 
вдъхновение и откритие е от Всевишния Аллах 
или от заблудите на сатаната. 

Затова Имам Раббани (рахм. а.) е отправил 
следното предупреждение: 

,,Пътя на смирението и старанието е като 
пътя на разсъжденията. Както разум и мисли 
лишени от пророческо напътствие не могат да ни 
помогнат да намерим истината, така смирение 
и усилия, лишени от напътствие не могат да ни 
отведат до Аллах. Пророците са получавали пове¬ 
реното знание от Всевишния Аллах посредством 
чисти ангели, затова тяхното познание е опазено 
от нсгмесата на сатаната. Защото Всевишният 

Аллах е подкрепил Своите пророци срещу сатана¬ 
та чрез повелята: 

«Над Моите раби нямаш власт...“» “ (Сура 
ел-Хиджр, 15:42) (Мектубат, том III, 23-ти Мектуб) 










Обективен поглед... 


Мевляна отговаря с духовитост на онези, 
които отричат разсъждението (тефеккюр) като 
метод за откриване на истината: 

„Ако обонянието ти не може да улови благо¬ 
уханието, не търси кусури в розата. " 

Тоест той казва „Ако не можеш да навлезеш 
в атмосферата на размисъл на Свешения Коран, 
изпълнена с необятна мъдрост и истина, не изпа¬ 
дай в невежеството да приписваш вината на него, 
търси причината в себе си!“ 

Лесно е да напътиш този, който осъзнава 
своето незнание. Трудното е да напътиш онзи, 
който смята, че знае всичко. 

Всевишният Аллах посочва следния пример 
за състоянието на онези, които „опиянени“ от 
високомерието на своето знание са изпаднали в 
Ш нравствено и морално невежество: 




Обективен поглед... 




„...приличат на магаре, носещо книги...” 

(Сура ел-Джума, 62:5) 

За да отговори адекватно на променящите 
се нужди на човечеството, ислямът дава свобода 
на практиките и намирането на доказателства в 
областта на рационалните и второстепенни източ¬ 
ници, но без да се излиза от рамките на Свещения 
Коран и Сунната на Пророка. С това правомощие 
разполагат само религиозните учени на най-висо¬ 
ко ниво. Наред с това по отношение на въпросите, 
уредени с повелителни норми, хората нямат право 
да създават различни практики. Така например 
в областта на наследственото право съществуват 
категорични повели, които не могат да се изменят 
с мотив за по-съвременен подход. 

Повелите и забраните в исляма са определени 
според специфичната човешка природа, която не 
се променя. Тези повели притежават съвършен¬ 
ството да покрият разнородните нужди на чове¬ 
чеството в пространство и време от „епохата на 
щастието“ до Деня на възкресението. 

Затова повелите на Свещения Коран никога 
не остаряват и не загубват своето значение, а 
запазват съвършенството да посрещнат човешките 
потребности по най-хубавия начин. В този смисъл, 
класифицирането на част от повелите на Свеще¬ 
ния Коран като „исторически“ тоест присъщи за 

определено време и място, е израз на невежество, 
което отвежда човек към отричане. 

Защото, когато същността на обществата се 
е променяла във времето, Всевишният Аллах е 
изпращал Своите пророци с повели съдържащи 
нови правила за поведение, но запазвайки прин¬ 
ципите на единобожието. Пратеника на Аллах 
(с.а.в.) е пророк на съвремието. След него няма 
да бъде изпратен друг. Затова донесените от него 
повели са в състояние да задоволят всички нужди 
на човечеството до Деня на възкресението. 

Разсъждения в противоположна посока са 
поразително заблуждение защото са равносилни 
на приписване на (!) „безсилие“ на Всевишният 
Аллах, Който знае всичко, което се е случило и ще 
се случи чрез Своето необятно познание и Който 
е сътворил човешкото същество и следователно го 
познава по-добре дори от него самия. Това е неве¬ 
жеството на Иблис, който дръзнал да се противо¬ 
постави на Своя Сътворител - Всевишния Аллах. 

Оспорването на повелите на Аллах чрез раз¬ 
ума, който е дар от Него е изпадане в абсурдна 
ситуация. Следващият айет ни припомня това: 

“Кажи: “Нима Аллах известявате вие за 
вашата религия, след като Аллах знае всичко 
на небесата и всичко на земята. Аллах всяко 
нещо знае.” (Сзфа ел-Худжурат, 49:16) 

„...Нима вярвате в част от Писанието, а в 
друга не вярвате? За онези от вас, които вър¬ 
шат това, няма друго възмездие освен позор 
в земния живот, а в Деня на възкресението 
ще бъдат подложени на най-суровото мъчение. 
Аллах не подминава вашите дела.“ (Сура ел-Бака- 
ра, 2:85) 

Пратеника на Аллах (салляллаху алейхи ве 
селлем) ни известява: 

,, Свещеният Коран е Аллахово слово, което 
спасява човек от измамите и раздора, които ще 
възникнат. В него са вестите за отминалите, 
положението на онези след вас, повелите относно 
събитията, които ще се случат между хората. 
Той разграничава истината от заблудата, това 
не са празни слова. Аллах погубва онези, които 
го пренебрегват и оставя в заблуда търсещите 
напътствие извън него... “ (Тирмизи, Федаилу’л-Куран, 
14/2906; Дарими, Федаилу’л-Куран, 1) 

Безспорно невежеството, породено от липса¬ 
та на правилни и задълбочени разсъждения над 
възвишения смисъл на Свещения Коран, неговото 
тълкуване и хадисите на Пророка (с.а.в.) внася 
смут в религиозната сфера. 

Ако злонамерените хора разсъждаваха обек¬ 
тивно върху Свещения Коран и хадисите, щяха 
да разберат, че положението въобще не е така, ш 

както те го представят. На 137 различни места в 
Свещения Коран Всевишния Аллах ни приканва 
към размисъл върху Аллаховите мъдрости и исти¬ 
ни. Наред с това разсъжденията на разум, лишен 
от откровението (вахий), не могат да достигнат 
хоризонта, който Свещения Коран разтваря пред 
човека. 

Учените, които искат да напътстват чове¬ 
чеството трябва да се задълбочат в размисъл 
(тефеккюр), да усвоят методите на рационалния 
анализ и сравнение, науки като логика, етика, 
математика, политология, социология и психоло¬ 
гия. 


Опитният водолаз може смело да плува в дъл¬ 
боките води и да се наслаждава на изумителните 
гледки. Вярващият може да опознава различни 
възгледи и култури, докато „статичният крак на 
пергела“ се крепи на повелите и забраните на 
Аллах. Гмурването в дълбоките води е опасно за 
онзи, който не умее да плува. Човек, който не е 
усвоил правилно „културата“ на Свещения Коран 
и Сунната на Пророка, лесно може да се подведе и 
да приеме заблудата за истина или най-малкото да 
изпита възхищение към нея. 


Ф Имам Газали отправя следните предупрежде¬ 
ния във връзка с това: 

„Разумният първо опознава истината; след 
това се вслушва в словата. Ако са верни, ги при¬ 
ема, без да прави разлика дали изричащият ги 
е привърженик на правдата или на заблудата. 
Нещо повече, стреми се да отдели истината, 
смесена със заблудата в думите на отклонените 
от правия път. Защото знае, че златото е смесе¬ 
но с пръстта. 

Опитния златар може да разграничи златни¬ 
те монети от фстшивите в торбата на измам¬ 
ника. От търговията с него, загуба понася не 
опитния златар, а невежият... “ 

Както се разбира философските твърдения 
често са смесени с истината. Поради това недос¬ 
татъчно подготвените с познания за исляма и 
богобоязливост (таква), лесно могат да объркат 
истината и заблудата и да изпаднат в грешки и по 
отношение на вярата. 

Това, че заблужденията са в малка или час¬ 
тична степен не променя нищо и не е извинителна 
причина. Защото те могат да доведат до съмнения 
и колебания относно Аллахови повели свързани с 
вярата, а това е достатъчна вреда за човек. 

Вярата не допуска разделение и не може да 
бъде разделена на части; тя е приета само тогава, 
когато е цялостна и единна. Няма разлика между _ 
цялостното отричане на Корана и отхвърлянето на ш 

една негова повеля. Положението, в което изпада 
човек и в двата случая е едно и също - (да опази 
Аллах) изгубва вярата си. 

Затова вярващите, които не са достатъчно 
опитни да разграничат истината от заблудата след¬ 
ва да не се задълбочават в подвеждащи съждения. 

Една от грешките, които се допускат от 
съвременните философи са опитите размисъла 
(тефеккюр) в исляма да бъде поставен на фило¬ 
софска основа. Това е стремежът с умисъл или от 
невежество, преданията да бъдат омаловажени и 
поставени на заден план. 


Ислямът не се нуждае от актуализиране с 
човешки системи или съвременни течения, нито 
от синтез с други ценностни системи. Констати¬ 
рането на подобна „необходимост“ се дължи на 
непознаване и непризнаване величието на исляма. 
Защото ислямът отвежда към правия път и при¬ 
тежава най-съвършената визия за света. Когато в 
живота на обществата вярата е била прилагана без 
изопачаване, тя винаги се е превръщала в източник 
на благополучие. 



Нима може да се твърди, че пеейки славеят 
подражава на грачещия гарван, и че без него не би 
запазил способността си да чурулика? 

Когато разумният човек отправи обективен 
поглед, избавен от негативните нагласи и преду¬ 
бежденията към същността на исляма, осъзнава, 
че това е религия на мира и добродетелта, която в 
никакъв случай не може да бъде причина за злина 
и насилие. Двайсет и три годишният пророчески 
живот на Пратеника на Аллах (е.а.в.) свидетел¬ 
ства за неимоверните усилия, които е полагал за 
установяване на справедливостта и премахване на 
всички жестокости, извършвани както към хората, 
така и към животните и природата. Последният 
пророк е бил най-благородният защитник на пра¬ 
вата на онеправданите и е призовавал човечество¬ 
то към справедливост, ред и законност. 

Преди да бъде оповестена „Декларацията за 
правата на човека“ един от създателите , френ¬ 
ският философ Лафайет, проучва всички правни 
системи и когато узнава за съвършенството на 
ислямското право прави следното признание: 

„О Мухаммед! Никой след теб не можа да 
достигне твоето ниво в осъществяване на спра¬ 
ведливостта!.. “ 


Действително, когато надвиснал „мрак“ над 
човечността и добродетелта, и безверието и пок¬ 
варата обгърнали света, изпращането на послед¬ 
ния Пророк (с.а.в.) донесло щастие в „епохата на 
невежеството“. 

в онази епоха царяла ужасяваща жестокост, с 
която бащите погребвали живи под пясъците жен¬ 
ските си рожби, а племена и родове се погубвали 
с вражда. С напътствията и известията на Пророка 
на милостта, пустинята се превърнала в сияйна 
„градина на цивилизацията“. Пресъхнали „блата¬ 
та“ на раздора и кръвните вражди. Възцарила се 
атмосфера на спокойствие, благоденствие и обич. 
Изградена била „цивилизацията на добродетел¬ 
та“, която и до днес буди възхищение. 

Ислямът е напътствена светлина извисяваща 
обществата, които се привързват с искреност към 
нея до най-високите върхове на добродетелта, пре¬ 
връщайки земния живот в „рай на спокойствието“. 

Достойното осъзнаване на величието на исля¬ 
ма, придържането към него и представянето му 
чрез благородно поведение е приоритетна отговор¬ 
ност на всеки вярващ. 

Всевишният Аллах ни повелява да отправя¬ 
ме следната молба (дуа) към Него във всяка част 
(рекят) от молитвата (намаз)\ 

„Насочи ни по правия път.“ (Сура ел-Фатиха, 

1 : 6 ) 



Чрез обръщението към Пророка (с.а.в.) Аллах 
ни известява смисъла, който се съдържа в поняти¬ 
ето „правия път“: 





Обективен поглед... 




„[О, Мухаммед] ти наистина си от пратени¬ 
ците по правия път.“ (Сура Йа Син, 36:3-4) 

Следователно всеки вярващ, който желае 
да достигне до правия път, от който Всевишния 
Аллах е доволен, трябва да опознае отблизо Про¬ 
рока (с.а.в.) и да следва неговия сияен път. 

Един от основните източници на познание за 
вярващите е Свещения Коран, а другият - живота 
на Пратеника на Аллах (с.а.в.), който е най-пре¬ 
красния образец за подражание (усве-и хасене). 
Всевишният Аллах е известил Своите повели в 
съкратена форма в Корана, разяснението, изпъл¬ 
нението и прилагането на практика е показал чрез 
примерния живот на Пророка (с.а.в.). Затова е 
повелил следното: 


„Който се покорява на Пратеника, вече се е 
покорил на Аллах...“ (Сура ен-Ниса, 4:80) 

В друг айет се повелява следното за Пророка: 

„Ти наистина имаш велик нрав.“ (Сура ел-Ка- 
лем, 68:4) 


Следователно онези, които търсят най-съвър- 
шения нрав, следва да вземат за пример нрава на 
Пратеника на Аллах (с.а.в.). Всички произведения 
в исляма написани и съхранявани в библиотеките 
в продължение на 1400 години са били създадени 
за да разяснят една книга и една личност - Све- 

щения Коран и живият пример за него - Пророка 
Мухаммед (с.а.в.), изпратен като „дар“ за чове¬ 
чеството. 


В следния айет се повелява: 


„Спусна го довереният Дух [Джибрил] в 
твоето сърце, за да бъдеш от предупредителите 
на ясен арабски език.“ (Сура еш-Шуара, 26:193-195) 

Който иска да разбере подобаващо Свещения 
Коран, трябва да се запознае с духовността на 
Пратеника на Аллах (с.а.в.). Защото неговият 23 
годишен пророчески живот е със стойността на 
тълкувание/разяснение на Корана. Тайните и мъд¬ 
ростите на Корана могат да бъдат разбрани само с 
дял от духовността на Пророка (с.а.в.). 

Опознаването на Пророка (с.а.в.) е най-важна¬ 
та част (стъпка) от служенето на Аллах. Без да го 
разберем, опознаем и последваме, без да получим 
дял от неговата душевна чувствителност не можем 
да постигнем съвършена вяра, да осъзнаем Све¬ 
щения Коран и да служим на Аллах пълноценно... 



Докато живота на Пророка (с.а.в.) не бъде 
изучен подобаващо, нито една от ислямски¬ 
те науки (тълкуване, хадис, ислямско право 
и нравственост) не може да бъде усвоена пра¬ 
вилно. За да бъде разбран правилно ислямът. 





Обективен поглед... 




най-голямо значение трябва да се отдаде на 
изучаването на Живота на Пророка Сиер. 

Всевишният Аллах често дава примери в Све¬ 
щения Коран за отличителните качеетва на Своите 
пророци. Извеетявайки ни за решенията, които те 
са намирали за проблемите в своите общности, 
Той иска от нас да ги анализираме, разсъждаваме 
и да вземем пример. В тази връзка наред с История 
на религиите, полезно би било изучаването и на 
„История на пророците в еветлината на Свещения 
Коран“. 

Студентите, които желаят на усвоят науките 
в исляма първо трябва да заздравят основите на 
вярата в хоризонтите на размисъл (тефеккюр), 
които Свещения Коран и Сунната на Пророка раз¬ 
тварят за човека. Когато вярата, чиито корени не са 
се захванали достатъчно здраво в сърцата, остане 
далеч от размисъла над Корана, тя отслабва и бива 
„отвяна“ при първия полъх на вятъра. 

Нека Всевишният Аллах ни отреди да 
осъзнаем подобаващо значението на Свещения 
Коран и Сунната на Пророка, да вникнем е раз¬ 
ума и сърцата си в размисъла на тези два изво¬ 
ра и да получим дял от божествените мъдрости. 

Нека дари всички нас с чувствителност, 
която да вижда проявленията на Аллаховото ш 

могъщество и величие, проявяващи се в Све¬ 
щения Коран, Вселената и човека. 

Нека ни удостои със здрав разум и пре¬ 
чистено сърце, с които да достигнем от про¬ 
изведението към Твореца, от изкуството към 
Създателя, получавайки дял от повелята „Чети 
[о, Мухаммед] в името на твоя Господ, Който 
сътвори...“ 

Амин!.. 







Речник 


айет - знамение от Свещения Коран 
„Аср-ъ Саадет” - „Епохата на щастието” времето, в 
което е живял Пророка Мзосаммед (е.а.в.) 


ахирет - отвъдното, животът след смъртта 
вакъф - недвижим имот или движимо имущество, 
дарено от физическо лице или организация за 
религиозни, обществено полезни (благотвори¬ 
телни) цели 

енсар - общността от вярващи населяващи Медина, 
които помогнали на вярващите, преселили се по 
пътя на Аллах от Мекка, мединските Сподвиж- 
ници на Пророка Мухаммед (с.а.с.) 

Ехли Сюннет - следващите пътя на Пророка 
Мухаммед (с.а.в.) 

ибадет - служене на Веевишния Аллах 
илми ледюн - знанието на Аллах за неведомото 


Марифетуллах - познание за Всевишния Аллах; 
познанието за съществуването и единството на 

Аллах. В тасаввуфа (суфизма) се използва и 
съкратената форма ,^арифет” със същото зна¬ 
чение. 

Месневи - произведение на Мевляна Джеляледдин 
Руми 

мухаджир - преселници по пътя на Аллах 
намаз - молитва, която се извършва чрез определени 
действия и в определено време. Задължителни¬ 
те молитви в исляма са: петкратната молитва 
през деня (т. е. сутрешна, обедна, следобедна, 
вечерна и нощна молитва); петъчната молитва, 
която се извършва веднъж в седмицата; и двете 
празнични молитви в първите дни на - Рамазан 
и Курбан Байрам, които се извършват веднъж 
годишно. 

(р.а.) радияллаху анх - Аллах да е доволен от него 
(рахм. а.) рахметуллахи алейх Аллах да се смили 
над него 

садака-и джарие - несекваща милостиня. Благоде¬ 
яние, за което човек получава постоянна награ¬ 
да. /Когато настъпи смъртта на човек, неговата 
книга на делата се затваря. Той не е в състояние 
да извършва повече праведни дела освен, ако не 
е извършил благородно дело като построяване 
на джамия, училище, кухня за бедните, болница, 
чешма, път, засаждане на дървета, или е напи¬ 
сал полезна книга, или е оставил след себе си 
добродетелно дете, което върши праведни дела. 
- 

Когато хора и/или животни се възползват от 
това, което починалият е оставил след себе си, в 
книгата на делата му продължават да се записват 
добрини. Така човек получава награда (севап) и 
след своята смърт./ 

с.а.с. / с.а.в. (салляллаху алейхи ве селлем) Аллах 
да го благослови и с мир да го дари! Използва се 
за благословен поздрав към Пророка Мухаммед 
(с.а.с.) след споменаване на името му 
сиер/сийер - наука, на която предмет на изследване 
е живота на Пророка (с.а.в.) 

Сахабе - Сподвижниците на Пророка Мухаммед 
(с.а.с.) 

Сунна - (Сюннет-и Сение) Сунната на Пророка 
(с.а.с.) - неговите слова, постъпки и препоръки 
Сура - глава от Свещения Коран 
суфи - човек отдаден на Аллах и пречистващ сърце¬ 
то си заради Него 
таква - богобоязливоет 

тасаввуф (суфизъм) - път за духовно пречистване и 
извисяване на вярващия 

хадис - изказване на Пророка Мухаммед (с.а.с.) 

съобщение за неговите думи или постъпки 
Хазрети - уважително обръщение 
„Усве и хасене“ - най-прекрасния образец за под¬ 
ражание (използва се за Пратеника на Аллах 
/с.а.в./, виж Сура „ел-Ахзаб“ 33:21) Ф 

- 

